cyanic-selkie/wikianc huggingface dataset:
വില്ല്യം എച്ച്. സിവാർഡ്
തനിക്കുണ്ടായ നഷ്ടത്തിൽ മനഃക്ലേശമുണ്ടായെങ്കിലും അദ്ദേഹം ലിങ്കണുവേണ്ടി വേണ്ടി പ്രചാരണം നടത്തുകയും അദ്ദേഹം വിജയംവരിച്ചതിനുശേഷം സിവാർഡ് സ്റ്റേറ്റ് സെക്രട്ടറിയായി നിയമിക്കപ്പെടുകയും ചെയ്തു. തെക്കൻ സംസ്ഥാനങ്ങൾ വേർപിരിയുന്നത് അവസാനിപ്പിക്കാൻ സെവാർഡ് തന്റെ കഴിവിന്റെ പരമാവധി ശ്രമിച്ചു. അത് ഒരിക്കൽ പരാജയത്തിൽ കലാശിച്ചപ്പോൾ ഒരു യൂണിയൻകാരനെന്ന നിലയിൽ അദ്ദേഹം പൂർണ്ണമനസോടെ തന്നെത്തന്നെ രാജ്യത്തിന് അർപ്പിച്ചു. ആഭ്യന്തരയുദ്ധത്തിലെ വിദേശ ഇടപെടലിനെതിരായ അദ്ദേഹത്തിന്റെ ഉറച്ച നിലപാട്, കോൺഫെഡറേറ്റ് സ്റ്റേറ്റുകളുടെ സ്വാതന്ത്ര്യത്തെ പിന്തുണച്ചിരുന്ന യുനൈറ്റഡ് കിംഗ്ഡത്തെയും ഫ്രാൻസിനെയും സംഘർഷത്തിൽ പ്രവേശിക്കുന്നതിനു തടയിടാൻ സഹായിച്ചിരുന്നു. ഏബ്രഹാം ലിങ്കൺ കൊല്ലപ്പെട്ട 1865 ലെ ഗൂഢാലോചനയുടെ മുഖ്യ ലക്ഷ്യങ്ങളിലൊന്നായിരുന്ന സിവാർഡിന്, ഉപജാപകനായ ലൂയിസ് പവലിനാൽ ഗുരുതരമായി മുറിവേറ്റിരുന്നു. ആൻഡ്രൂ ജോൺസൺ പ്രസിഡണ്ടായിരിക്കുന്ന കാലത്തും സിവാർഡ് വിശ്വസ്തനായിത്തന്നെ തുടരുകയും 1867 ലെ അലാസ്ക വിലയ്ക്കു വാങ്ങൽ പ്രക്രിയയിലെ ഇടനിലക്കാരനായി പ്രവർത്തിക്കുകയും ആൻഡ്രൂ ജോൺസണെ അദ്ദേഹത്തിന്റെ ഇംപീച്ച്മെന്റ് സമയത്ത് പിന്തുണക്കുകയും ചെയ്തു. അദ്ദേഹത്തിന്റെ സമകാലികനായ കാൾ ഷൂഴ്സ് സിവാർഡിനെക്കുറിച്ച് അഭിപ്രായപ്പെടുന്നത് "ചിലപ്പോഴൊക്കെ പൊതുജനാഭിപ്രായത്തിന്റെ കാലടിപ്പാടുകളെ വിധേയത്വത്തോടെ പിന്തുടരുന്നതിനു പകരം, അതിനു മുന്നോടിയായി സഞ്ചരിക്കുന്ന പൗരുഷങ്ങളിലൊരാൾ" എന്നാണ്.
ജീവിതരേഖ
1801 മെയ് 16 ന് ന്യൂയോർക്കിലെ ഫ്ളോറിഡയിൽ ഓറഞ്ച് കൗണ്ടിയിലെ ഒരു ചെറു സമൂഹത്തിലാണ് അദ്ദേഹം ജനിച്ചത്. സാമുവൽ സ്വീസേ സെവാർഡിന്റേയും അദ്ദേഹത്തിന്റെ പത്നി മേരിയുടേയും (ജെന്നംഗ്സ്) നാലാമത്തെ പുത്രാനായിട്ടായിരുന്നു അദ്ദേഹത്തിന്റെ ജനനം. സാമുവൽ സിവാർഡ് ന്യൂയോർക്ക് സംസ്ഥാനത്തെ ഒരു സമ്പന്നനായ ഭൂവുടമയും അടിമകളുടെ ഉടമസ്ഥനുമായിരുന്നു. 1827 വരെ അടിമത്തം സംസ്ഥാനത്ത് പൂർണമായി അസാധുവാക്കിയിരുന്നില്ല. ന്യൂയോർക്ക് നഗരത്തിന്റെ വടക്കുഭാഗത്ത് ഏതാണ്ട് 60 മൈൽ (97 കിലോമീറ്റർ) അകലെ ഹഡ്സൺ നദിക്ക് പടിഞ്ഞാറായി സ്ഥിതിചെയ്തിരുന്ന ഒരു ഡസനോളം വീടുകളുള്ള ഒരു ചെറിയ ഗ്രാമപ്രദേശമായിരുന്നു അക്കാലത്തു ഫ്ലോറിഡ. യുവാവായ സിവാർഡ് അവിടെയുള്ള വിദ്യാലയത്തിലും അടുത്തുള്ള ഓറഞ്ച് കൗണ്ടി സീറ്റായ ഗോഷെനിലുമാണ് പഠനം നടത്തിയത്. പഠനം ആസ്വദിച്ച ഒരു സമർത്ഥനായ വിദ്യാർത്ഥിയായിരുന്നു അദ്ദേഹം. പിന്നീടുള്ള വർഷങ്ങളിൽ, കുടുംബത്തിലെ മുൻകാല അടിമകളിലൊരാൾ ഇതു ബന്ധപ്പെടുത്തി വിവരിച്ചത്, സിവാർഡ് സ്കൂളിൽ നിന്ന് വീട്ടിലേയ്ക്ക് ഓടിപ്പോകുന്നതിന് പകരം വീട്ടിൽ നിന്ന് സ്കൂളിലേയ്ക്ക് ഓടിപ്പോകാൻ തിടുക്കപ്പെടുന്ന ഒരാളായിട്ടാണ്.
15 വയസ്സുള്ളപ്പോൾ, ഹെൻറി എന്ന മദ്ധ്യനാമത്തിലറിയപ്പെട്ടിരുന്ന ഈ കുട്ടി, ന്യൂ യോർക്കിലെ ഷെനക്റ്റഡിയിലെ യൂണിയൻ കോളേജിലേക്ക് അയക്കപ്പെട്ടു. രണ്ടാംവർഷ കോളേജ് വിദ്യാർത്ഥിയായി ഇവിടെ പ്രവേശിച്ച സിവാർഡ് ഒരു അങ്ങേയറ്റം മികച്ച വിദ്യാർത്ഥിയായിരുന്നു. അദ്ദേഹം ഫൈ ബെറ്റ കാപ്പയിലേക്ക് തിരഞ്ഞെടുക്കപ്പെട്ടു. സിവാർഡിന്റെ സഹപാഠികളിലുൾപ്പെട്ടിരുന്ന റിച്ചാർഡ് എം. ബ്ലാച്ച്ഫോർഡ്, പിൽക്കാലത്ത് അദ്ദേഹത്തിന്റെ ജീവിതകാലത്തുടനീളം നിയമ, രാഷ്ട്രീയ സഹപ്രവർത്തകനായിത്തീർന്നു. സാമുവൽ സിവാർഡ് തന്റെ മകന് പണം ചുരുക്കി മാത്രം നൽകുകയും 1818 ഡിസംബറിൽ യൂണിയനിലെ അദ്ദേഹത്തിന്റെ അന്തിമവർഷത്തിന്റെ മധ്യത്തിൽ രണ്ടു പേരും പണത്തെച്ചൊല്ലി കലഹിക്കുകയും ചെയ്തിരുന്നു. ചെറുപ്പക്കാരനായ സീവാർഡ് ഷെനക്റ്റഡിയിലേക്ക് മടങ്ങിയെത്തിയെങ്കിലും താമസിയാതെ ഒരു സഹ വിദ്യാർഥിയായിരുന്ന അൽവാ വിൽസണുമായി സ്കൂൾ വിദ്യാഭ്യാസം ഉപേക്ഷിച്ചു പോയി. രണ്ടുപേരും ന്യൂയോർക്കിൽ നിന്നും ജോർജിയയിലേക്ക് കപ്പൽ കയറുകയും അവിടെ വിൽസണ് പുട്ട്നാം കൗണ്ടിയിലെ ഗ്രാമീണ പ്രദേശത്തെ ഒരു പുതിയ അക്കാഡമിയിൽ റെക്ടർ അഥവാ പ്രിൻസിപ്പൽ ആയി ജോലി വാഗ്ദാനം ചെയ്യപ്പെട്ടു. വഴിമദ്ധ്യേ, വിൽസൺ മറ്റൊരു സ്കൂളിൽ ജോലി കണ്ടെത്തുകയും സിവാർഡിനെ പുട്ട്നാം കൗണ്ടിയിലെ ഈറ്റൺടണിൽത്തന്നെ തുടരാൻ വിടുകയും ചെയ്തു. ട്രസ്റ്റിമാർ 17 വയസ്സുള്ള സിവാർഡുമായി അഭിമുഖം നടത്തുകയും അയാളുടെ യോഗ്യതകൾ സ്വീകാര്യമാണെന്നു കണ്ടെത്തുകയും ചെയ്തു.
ആദ്യകാല ഔദ്യോഗിക ജീവിതവും രാഷ്ട്രീയത്തിലെ പങ്കുചേരലും
ബിരുദ പഠനത്തിന് ശേഷം തുടർന്നുള്ള രണ്ടു വർഷങ്ങളിൽ കൂടുതലായും ജോൺ ഡൂർ, ജോൺ ആന്റൺ, ഓഗ്ഡൻ ഹോഫ്മാൻ എന്നിവരോടൊപ്പം ഗോഷെനിലും ന്യൂയോർക്ക് നഗരത്തിലുമായി നിയമം പഠിക്കുന്നതിനായിട്ടാണ് അദ്ദേഹം ചെലവഴിച്ചത്. 1822 അവസാനസമയത്ത് അദ്ദേഹം ബാർ പരീക്ഷ പാസായി. അദ്ദേഹത്തിനു ഗോഷാനിൽ പ്രായോഗിക പരിശീനത്തിനുള്ള അവസരമുണ്ടായിരുന്നിരിക്കാമെങ്കിലും, അദ്ദേഹം ഈ നഗരത്തെ ഇഷ്ടപ്പെടാതിരിക്കുകയും അഭിവൃദ്ധിയിലേയക്ക് ഉയർന്നുകൊണ്ടിരുന്ന പടിഞ്ഞാറൻ ന്യൂയോർക്കിൽ പരിശീലത്തനം നടത്താൻ ഇച്ഛിക്കുകയു ചെയ്തു. ഗോഷാന് 200 മൈലുകൾ (320 കിലോമീറ്റർ) അകലെയുള്ളതും അൽബാനിയക്ക് 150 മൈലുകൾ (240 കിലോമീറ്റർ) പടിഞ്ഞാറുള്ളതുമായ കയൂഗ കൗണ്ടിയിലെ ഔബോണിലേയ്ക്കു പോകാൻ സിവാർഡ് തീരുമാനിച്ചു. കോടതിയിൽനിന്നു വിരമിച്ച ഒരു ജഡ്ജിയായിരുന്ന എലിജാ മില്ലറുടെ കീഴിൽ അദ്ദേഹം പരിശീലനത്തിനു ചേർന്നു. അദ്ദേഹത്തിന്റെ മകളായിരുന്ന ഫ്രാൻസെസ് അഡലൈൻ മില്ലർ എമ്മ വില്ലാർഡ്സിന്രെ ട്രോയ് ഫീമെയിൽ സെമിനാരിയിൽ അദ്ദേഹത്തിന്റെ സഹോദരി കോർമെല്ല്യയുടെ സഹപാഠിയായിരുന്നു. 1824 ഒക്ടോബർ 20 ന് സിവാർഡ് ജഡ്ജിയുടെ മകളായിരുന്ന ഫ്രാൻസിസ് മില്ലറിനെ വിവാഹം കഴിച്ചു.
1824-ൽ അദ്ദേഹം തന്റെ പത്നിയോടൊപ്പം നയാഗ്രാ വെള്ളച്ചാട്ടം സന്ദർശിക്കുവാൻ റോച്ചസ്റ്ററിലൂടെ കടന്നുപോകുന്ന സമയത്ത്, അവർ സഞ്ചരിച്ചിരുന്ന ചക്രവണ്ടിയുടെ ഒരു ചക്രം തകരാരാറിലാവുകയും സഹായിക്കാൻ വന്നവരിലൊരാൾ പ്രാദേശിക ദിനപത്രത്തിന്റെ പ്രസാധകൻ തർലോ വീഡ് ആയിരുന്നു. റോഡുകളും കനാലുകളും പോലെയുള്ള അടിസ്ഥാന സൗകര്യ വികസനങ്ങൾ പ്രോത്സാഹിപ്പിക്കണമെന്ന് ഗവൺമെന്റിന്റെ നയങ്ങൾ പങ്കുവെക്കുന്നതായി അവർ കണ്ടെത്തിയതിനെത്തുടർന്ന് വർഷങ്ങളോളം സീവാർഡും കളയും അടുത്തുകൊണ്ടിരിക്കുകയാണ്. സിവാർഡും, വീഡും പിൽക്കാലത്ത് അടുത്ത സുഹൃത്തുക്കളായി മാറുകയും റോഡുകളും കനാലുകളും പോലെയുള്ള അടിസ്ഥാന സൗകര്യങ്ങളുടെ വികസനമെന്ന നയമാണ് സർക്കാർ പ്രോത്സാഹിപ്പിക്കേണ്ടതെന്ന പൊതുവായ വിശ്വാസം തങ്ങൾ പങ്കുവെക്കുന്നുവെന്ന തിരിച്ചറിവുണ്ടാകുകയും ചെയ്തു. സിവാർഡിന്റെ ആദ്യകാല രാഷ്ട്രീയ ഗുരുക്കന്മാരിലൊരാളായ വീഡ്, സിവാർഡിൻറെ ഒരു പ്രധാന സഹായിയായി മാറി. വീഡിന്റെ പിന്തുണയിൽ നിന്നു സിവാർഡിന്റെ കരിയറിൽ പ്രയോജനങ്ങൾ ഉണ്ടായെങ്കിലും, 1860 ലെ പ്രസിഡന്റ് തെരഞ്ഞെടുപ്പിൽ റിപ്പബ്ലിക്കൻ പാർട്ടി നാമനിർദ്ദശ പത്രികയിൽ സിവാർഡ് പരാജയപ്പെടാനുള്ള പ്രധാന ഘടകങ്ങളിലൊന്ന് അദ്ദേഹത്തിന് വീഡിന്റെമേലുള്ള അതിയായി വിധേയത്വമാണെന്നതു സ്പഷ്ടമായിരുന്നു.
ഔബണിൽ താമസമാക്കിയതുമുതൽ ഏതാണ്ട് മുഴുവൻ സമയവും അദ്ദേഹം രാഷ്ട്രീയത്തിൽ ഉൾപ്പെട്ടിരുന്നു. പുതിയ പാർടികൾ രൂപവത്കരിക്കപ്പെട്ടിരുന്ന അക്കാലത്ത് രാഷ്ട്രീയ സംവിധാനങ്ങൾ വളരെ അയവുള്ളതായിരുന്നു. ന്യൂയോർക്ക് സംസ്ഥാനത്ത് അക്കാലത്ത് വ്യത്യസ്ത പേരുകളിലൂടെ അറിയപ്പെട്ടതും പൊതുവായുള്ളതുമായ രണ്ടു വിരുദ്ധ പക്ഷങ്ങളുണ്ടായിരുന്നു. ഇവയിലൊരു ഘടകം മാർട്ടിൻ വാൻ ബ്യൂറൻ നയിച്ചിരുന്നതും മറ്റേത് അദ്ദേഹത്ത എതിർത്തിരുന്നതുമായിരുന്നു. മാർട്ടിൻ വാൻ ബ്യൂറൻ ഏതാണ്ട് കാൽ നൂറ്റാണ്ടോളമായി പൊതുവേ ഫെഡറൽ ഗവൺമെന്റിലുൾപ്പെടെ സീനിയർ തസ്തികകളുടെ ഒരു പരമ്പരതന്നെ കൈകാര്യം ചെയ്തിരുന്നയാളായിരുന്നു. വാൻ ബ്യൂറന്റെ കൂട്ടാളികൾ അദ്ദേഹം സംസ്ഥാനത്തുനിന്ന് അകലെയുള്ള സമയത്ത് അൽബാനി റീജൻസിയെന്ന രാഷ്ട്രീയ കൂട്ടുകെട്ടിലൂടെ വാൻ ബ്യൂറനുവേണ്ടി സർക്കാരിനെ നിയന്ത്രിച്ചിരുന്നു.
സിവാർഡ് യഥാർത്ഥത്തിൽ ആദ്യമൊക്കെ റീജൻസിക്ക് പിന്തുണ നൽകിയിരുന്നു, എന്നാൽ 1824 ആയപ്പോഴേക്കും ഇതിൽനിന്നു വിട്ടുപോകുകയും, ഇത് ഒരു അഴിമതിയാണെന്ന് എന്ന് ഉപസംഹരിക്കുകയും ചെയ്തു. അപ്സ്റ്റേറ്റ് ന്യൂയോർക്കിലെ (ന്യൂയോർക്ക് മെട്രോപ്പോളിറ്റൻ പ്രദേശത്തിന്റെ വടക്കുള്ള പ്രദേശം) ഒരു മേസൺ അംഗമായിരുന്ന വില്യം മോർഗന്റെ അപ്രത്യക്ഷമാകലും തുടർന്നുള്ള മരണത്തിനും ശേഷം 1826 ൽ വ്യാപകമായി പ്രചാരം സിദ്ധിച്ച ആന്റി-മെസോണിക് പാർട്ടിയുടെ ഭാഗമായി അദ്ദേഹം മാറി. തങ്ങളുടെ ആചാര രഹസ്യങ്ങൾ വെളിപ്പെടുത്തുന്ന ഒരു പുസ്തകം പ്രസിദ്ധീകരിക്കുന്നതിന്റെ പേരിൽ‌ സഹ മേസണുകൾ മിക്കവാറും അദ്ദേഹത്തെ കൊല്ലപ്പെടുത്തുകമായിരുന്നുവെന്നു വിശ്വസിക്കപ്പെടുന്നു. പ്രസിഡന്റ് ജോൺ ക്വിൻസി ആഡംസിനെ എതിർത്ത പ്രമുഖ സ്ഥാനാർഥി, എതിരാളികളെ പരിഹസിച്ച ഒരു മേസണായ ജനറൽ ആൻഡ്രൂ ജാക്സൺ ആയിരുന്നതുമുതൽ ആന്റി-മേസണറി ജാക്സണോടുള്ള എതിർപ്പായി മാറുകയും അദ്ദേഹത്തിന്റെ നയങ്ങളുടെ ഫലമായി ആൻഡ്രൂ ജാക്സൺ 1828 ൽ പ്രസിഡന്റായി തെരഞ്ഞെടുക്കപ്പെടുകയും ചെയ്തു.
1827-ന് ഒടുവിലോ അല്ലെങ്കിൽ 1828-ൻറെ തുടക്കത്തിലോ ഗവർണർ ഡെവിറ്റ് ക്ലിന്റൻ, ക്യൂഗെ കൗണ്ടി പ്രതിനിധിയായി സിവാർഡിനെ നാമനിർദ്ദേശം ചെയ്തിരുന്നു. എന്നാൽ സിവാർഡ് ആൻഡ്രൂ ജാക്ക്സണെ പിന്തുണയ്ക്കാൻ വിസമ്മതിച്ചതുപോലെ തോന്നിയതിനാൽ, സ്റ്റേറ്റ് സെനറ്റ് അദ്ദേഹത്തെ നിയമനം സ്ഥിരീകരിച്ചിരുന്നില്ല.
1828 ലെ പ്രചാരണത്തിനിടെ, പ്രസിഡന്റ് ആഡംസിനെ വീണ്ടും തെരഞ്ഞെടുക്കുന്നതിനുള്ള പിന്തുണയ്ക്കായി സിവാർഡ് പ്രഭാഷണങ്ങൾ നടത്തിയിരുന്നു. ആന്റി-മേസണുകളുടെ പ്രതിനിധിയായി ഫെഡറൽ ഹൗസ് ഓഫ് റെപ്രസന്റേറ്റീവിലേയ്ക്ക് അദ്ദേഹം നാമനിർദ്ദേശം ചെയ്യപ്പെട്ടുവെങ്കിലും പോരാട്ടം ഫലപ്രദമാകുകയില്ല എന്നു നിരൂപിക്കുകയും പിൻവലിക്കപ്പെടുകയും ചെയ്തു. 1829-ൽ ന്യുയോർക്ക് സംസ്ഥാന നിയമസഭയിലേയ്ക്ക് പ്രാദേശിക നാമനിർദ്ദേശത്തിനു സീവാർഡിനെ പരിഗണിക്കുകയും വിജയിക്കുവാൻ സാധ്യതയില്ലെന്ന തോന്നൽ വീണ്ടുമുണ്ടാകുകയും ചെയ്തു. 1830-ൽ വീഡിന്റെ സഹായത്തോടെ, പ്രാദേശിക ജില്ലയിൽനിന്നുള്ള സംസ്ഥാന സെനറ്ററായി ആൻഡി-മെസോണിക്കിന്റെ നാമനിർദ്ദേശം അദ്ദേഹം നേടി. സെവാർഡ് ജനപ്രീതിയുള്ള ഒരു വിഷയമായ അടിസ്ഥാന സൗകര്യങ്ങളുടെ മെച്ചപ്പെടുത്തലുകൾക്ക് സർക്കാർ പിന്തുണ തേടിക്കൊണ്ട് ജില്ലയിലുടനീളമുള്ള കോടതികളിൽ പ്രത്യക്ഷപ്പെടുകയും സംസാരിക്കുകയും ചെയ്തിരുന്നു. വീഡ് തന്റെ പ്രവർത്തനങ്ങൾ അൽബാനിയിലേക്ക് മാറ്റുകയും അവിടെ, തന്റെ പത്രമായ അൽബാനി ഈവനിംഗ് ജേർണലിലൂടെ സിവാർഡിനു വേണ്ടി വാദിക്കുകയും ഏതാണ്ട് 2,000 വോട്ടുകൾക്ക് അദ്ദേഹം തെരഞ്ഞെടുക്കപ്പെടുകയും ചെയ്തു.
സംസ്ഥാന സെനറ്റർ, ഗവർണർ സ്ഥാനാർത്ഥി എന്നിവ
1831 ജനുവരിയിൽ സിവെർഡ് സ്റ്റേറ്റ് സെനറ്റർ ആയി സത്യപ്രതിജ്ഞ ചെയ്തു. അബേർണിലെ ഫ്രാൻസെസിനേയും അവരുടെ കുട്ടികളേയും അദ്ദേഹം ഔബണിൽത്തന്നെ താമസിപ്പിക്കുകയും തന്റെ പുതിയ അനുഭവങ്ങളേക്കുറിച്ച് അവർക്ക് എഴുതുകയും ചെയ്തു. ഈ കുറിപ്പുകളിൽ, അലക്സാണ്ടർ ഹാമിൽട്ടണുമായി നടത്തിയ ഒരു ദ്വന്ദ യുദ്ധത്തിനുശേഷം രാജ്യദ്രോഹക്കുറ്റത്തിനു വിചാരണ നേരിടുകയും തനിക്കുമേൽ സ്വയമേവ ചാർത്തിയ വനവാസ ജീവിതത്തിനുശേഷം യൂറോപ്പിൽനിന്നു ന്യൂ യോർക്കിലേയ്ക്ക് നിയമം പരിശീലിക്കുവാനായി മടങ്ങിയെത്തിയ മുൻ വൈസ് പ്രസിഡന്റ് ആരൺ ബറുമായുള്ള കൂടിക്കാഴ്ച്ചയും ഉൾപ്പെട്ടിരുന്നു. റീജൻസി (അഥവാ ഡെമോക്രാറ്റുകൾ, ജാക്ക്സൺ നയിച്ചതും വാൻ ബ്യൂറൻ പിന്തുണച്ചതുമായ ദേശീയ പാർട്ടിയെന്നറിയപ്പെട്ടിരുന്നത്) സെനറ്റിനെ നിയന്ത്രിച്ചിരുന്നു. സിവാർഡും അദ്ദേഹത്തിന്റെ പാർട്ടിയും സിവാർഡ് ഏറെ അറിയപ്പെട്ട വിഷയമായ പീനൽ പരിഷ്കരണ നടപടികൾ ഉൾപ്പെടെയുള്ള ചില നിയമങ്ങൾ പാസാക്കുവാനായി വിമതരായ ഡെമോക്രാറ്റുകളോടും മറ്റുള്ളവരോടും ഒത്തുചേർന്നിരുന്നു.
സംസ്ഥാന സെനറ്റർ ആയിരുന്ന കാലത്ത് സിവാർഡ് വ്യാപകമായ സഞ്ചരിക്കുകയും മുൻ പ്രസിഡന്റ് ആഡംസ് ഉൾപ്പെടെയുള്ള മറ്റ് ജാക്ക്സൺ വിരുദ്ധ നേതാക്കളെ സന്ദർശിക്കുകയും ചെയ്തിരുന്നു. യൂറോപ്പിലേക്കുള്ള ഒരു യാത്രയിൽ പിതാവ് സാമുവൽ സീവാർഡിനൊപ്പം സഞ്ചരിക്കുകയും അവിടെ അവർ സമകാലികരായ നിരവധി രാഷ്ട്രീയക്കാരുമായി കണ്ടുമുട്ടുകയും ചെയ്തു. 1832 ൽ ജാക്സന്റെ പുനർ തെരഞ്ഞെടുപ്പ് ആവശ്യത്തിൽ പ്രസിഡന്റ് സ്ഥാനത്തേയ്ക്ക് സുപ്രീം കോടതി ജസ്റ്റീസായിരുന്ന ജോൺ മക്ലീനെ ആന്റി-മേസൻ പാർട്ടി നാമനിർദ്ദേശം ചെയ്യുമെന്നായിരുന്നു സിവാർഡ് പ്രതീക്ഷിച്ചിരുന്നതെങ്കിലും മുൻ അറ്റോർണി ജനറൽ വില്യം വർട്ട് ആസ്ഥാനത്തേയ്ക്കു നാമനിർദ്ദേശം ചെയ്യപ്പെട്ടു. ജാക്ക്സന്റെ ഒരു എതിരാളിയായിരുന്ന കെന്റക്കി സെനറ്റർ ഹെൻറി ക്ലേ ഒരു മേസൺ ആയിരുന്നതിനാൽ പാർട്ടി പതാകാവാഹകനാകുന്നതിന് അസ്വീകാര്യനായി. ജാക്സന്റെ ലളിതമായ വിജയത്തിനുശേഷം എതിർത്തവരിൽ ബഹുഭൂരിപക്ഷം പേരും ഡെമോക്രാറ്റുകളെ പരാജയപ്പെടുത്താൻ യോജിച്ച ഒരു മുന്നണിയിൽ വിശ്വസിക്കുകയും വിഗ് പാർട്ടി ക്രമേണ നിലവിൽ വരുകയും ചെയ്തു. രാജ്യത്തെ വികസിപ്പിക്കുന്നതിനു നിയമനിർമ്മാണത്തിൽ വിഗ്സ് പാർട്ടി വിശ്വസിക്കുകയും ജാക്സന്റെ ഒരു പ്രസിഡന്റ് എന്ന നിലയിലുള്ള ഏകപക്ഷീയമായ പ്രവർത്തനങ്ങളെ എതിർക്കുകയും അവ അവർ സാമ്രാജ്യത്വപരമെന്നു നിരൂപിക്കുകയും ചെയ്തു. സിവാർഡും വീഡും ഉൾപ്പെടെയുള്ള പല ആന്റി-മേസനുകളും പുതിയ പാർട്ടിയിൽ ഉടനടി ചേർന്നു.
1834 ലെ തെരഞ്ഞെടുപ്പിനു മുന്നോടിയായി, ന്യൂയോർക്കിലെ വിഗ്സ് നേതാക്കൾ ഒരു സംസ്ഥാനഗവർണ്ണർ സ്ഥാനാർത്ഥിയെ തീരുമാനിക്കുന്നതിനായി യുട്ടിക്കയിൽ ഒത്തുകൂടി. ഡെമോക്രാറ്റിക് ഗവർണറായിരുന്ന വില്യം മഴ്സി വീണ്ടും തെരഞ്ഞെടുക്കപ്പെടാൻ അതിയായി ആഗ്രഹിച്ചിരുന്നു. ഏതാനും ചില പ്രമുഖ വിഗ്ഗ്സ് നേതാക്കൾ ഒരുപക്ഷേ നഷ്ടമാകാനിടയുള്ള ഒരു കാമ്പയിൻ നടത്തുന്നതിനെക്കുറിച്ച് ആശങ്കാകുലരായിരുന്നു. തന്റെ നിയമസംബന്ധിയായ ജോലിയിൽനിന്നു വരുമാനം വർദ്ധിപ്പിക്കുവാനായി രാഷ്ട്രീയത്തിൽ നിന്ന് വിരമിക്കണമെന്നു സെവാഡിന്റെ പത്നിയും പിതാവും അദ്ദേഹത്തിൽ സമ്മർദ്ദം ചെലുത്തിയിരുന്നു. സ്റ്റേറ്റ് സെനറ്റിലേക്ക് വീണ്ടും തിരഞ്ഞെടുപ്പിൽ പങ്കെടുക്കാൻ വീഡ് അദ്ദേഹത്തിൽ പ്രേരണ ചെലുത്തി. എന്നിരുന്നാലും മറ്റുള്ളവരുടെ വിമുഖത സിവാർഡിനെ ഒരു പ്രധാന സ്ഥാനാർത്ഥിയായി ഉയർത്തിക്കൊണ്ടുവരാൻ ഇടയാക്കി. യുട്ടിക്ക കൺവെൻഷനിൽ  സീവാർഡിന്റെ സ്ഥാനാർത്ഥിത്വം വീഡ് വിജയകരമായി നേടിയെടുത്തു. തിരഞ്ഞെടുപ്പിൽ പ്രത്യേകമായി പ്രസിഡന്റ് ജാക്സന്റെ നയങ്ങൾ ഉൾപ്പെടെയുള്ള ദേശീയ വിഷയങ്ങളാണ് ഉന്നയിക്കപ്പെട്ടത്. ഇതു വളരെ ജനപ്രിയമായിരുന്നു. ഡെമോക്രാറ്റുകൾ ശക്തരായ ആ വർഷത്തിൽ സെവാർഡ് 11,000 വോട്ടുകൾക്കു തോൽവിയടഞ്ഞു. നിയമവിരുദ്ധമായി കാസ്റ്റുചെയ്യപ്പെട്ട വോട്ടുകൾ വിഗുകളെ സംഭ്രമിപ്പിച്ചുവെന്ന് വീഡ് എഴുതി.
ഗവർണർ തെരഞ്ഞെടുപ്പിൽ പരാജയം രുചിക്കുകയും സംസ്ഥാന സെനറ്റിലെ തന്റെ കാലാവധി അവസാനിക്കുകയും ചെയ്ത സമയത്ത് സിവാർഡ് ഔബണിലേയ്ക്കു തിരിച്ചുപോകുകയും 1835 ന്റെ ആരംഭത്തിൽ നിയമ സംബന്ധിയായ ജോലിയിലേയ്ക്കു മടങ്ങിയെത്തുകയും ചെയ്തു. ആ വർഷം സെവാർഡും പത്നിയും ദീർഘദൂര യാത്രകൾ നടത്തുകയും, തെക്ക്  വിർജീനിയക്ക് അപ്പുറത്തേയ്ക്കുവരെ സഞ്ചരിക്കുകയും ചെയ്തു. തെക്കൻ സംസ്ഥാനക്കാർ അവർക്ക് ഹൃദ്യമായ ആതിഥ്യമരുളിയെങ്കിലും അടിമത്തത്തിന്റെ ദൃശ്യങ്ങൾ, അവരെ ഈ സമ്പ്രദായത്തിന്റെ എതിരാളികളാക്കുകയെന്ന കൃത്യത്തെ സ്ഥിരീകരിച്ചു. അടുത്ത വർഷം, പടിഞ്ഞാറൻ ന്യൂയോർക്കിലെ പല ഭൂപ്രദേശങ്ങളും സ്വന്തമാക്കിയിരുന്ന ഹോളണ്ട് ലാൻഡ് കമ്പനിയുടെ പുതിയ ഉടമസ്ഥരുടെ ഏജന്റ് എന്ന ജോലി സെവാർഡ് സ്വീകരിച്ചു. അക്കാലത്ത് അനേകം കുടിയേറ്റക്കാർ റിയൽ എസ്റ്റേറ്റ് ഉടമകളിൽനിന്ന് ഭൂമി തവണ വ്യവസ്ഥയിൽ വാങ്ങിയിരുന്നു. പഴയ ഭൂവുടമകളേക്കാൾ കർക്കശക്കാരായി കാണപ്പെട്ട പുതിയ ഭൂവുടമകൾ  അസ്വാസ്ഥ്യങ്ങൾ പുകയുന്ന സമയത്ത് പ്രശ്നങ്ങളെ പരിഹരിക്കാമെന്നുള്ള പ്രതീക്ഷയിൽ പടിഞ്ഞാറൻ ന്യൂയോർക്കിൽ അക്കാലത്തു ജനശ്രദ്ധ നേടിയിരുന്ന സിവാർഡിനെ ജോലിക്കെടുത്തു. അദ്ദേഹം ഈ ജോലിയിൽ ശോഭിക്കുകയും 1837-ലെ സാമ്പത്തികപ്രതിസന്ധിയുടെ തുടക്കത്തിൽ സാധ്യമായ ഇടങ്ങളിൽ ഏറ്റെടുക്കൽ നടപടികൾ ഒഴിവാക്കാൻ ഉടമകളെ പ്രേരിപ്പിക്കുകയും ചെയ്തു. 1838 ൽ ഈ കമ്പനിയുടെ കൈവശമുള്ള ഭൂമികളും ഓഹരകളും താനുംകൂടി ഉൾപ്പെട്ട ഒരു കൺസോർട്ടിയം മുഖേന വാങ്ങുന്നതിനും അദ്ദേഹമായിരുന്നു ഏർപ്പാടുകൾ ചെയ്തിരുന്നത്.
ഗീത സെൻ
ഒരു ഇന്ത്യൻ ഫെമിനിസ്റ്റ് പണ്ഡിതയാണ് ഗീതാ സെൻ. പബ്ലിക് ഹെൽത്ത് ഫൗണ്ടേഷൻ ഓഫ് ഇന്ത്യ എന്ന പ്രസ്ഥാനത്തിൻറെ ശാഖയായ  രാമലിംഗസ്വാമി സെന്റർ ഓൺ ഇക്വിറ്റി ആൻഡ് സോഷ്യൽ ഡിറ്റർമിനന്റ്സ് ഓഫ് ഹെൽത്ത്   എന്ന സ്ഥാപനത്തിൽ   വിശിഷ്ട പ്രൊഫസറും ഡയറക്ടറുമാണ് അവർ. ഹാർവാർഡ് യൂണിവേഴ്‌സിറ്റിയിലെ അഡ്‌ജന്റ് പ്രൊഫസർ, ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് ബാംഗ്ലൂരിലെ പ്രൊഫസർ എമറിറ്റസ്, ഡവലപ്പ്മെന്റ് ആൾട്ടർനേറ്റീവ്സ് വിത്ത് വുമൺ ഫോർ ന്യൂ ഇറ (DAWN)-യുടെ ജനറൽ കോർഡിനേറ്റർ എന്നിവ കൂടിയാണ് അവർ.
വില്ല്യം എച്ച്. സിവാർഡ്
സംസ്ഥാന സെനറ്റർ, ഗവർണർ സ്ഥാനാർത്ഥി എന്നിവ
1836 ൽ വാൻ ബ്യൂറൻ പ്രസിഡന്റായി തിരഞ്ഞെടുക്കപ്പെട്ടു. തന്റെ കർത്തവ്യങ്ങൾ നിർവ്വഹിക്കുന്നതിനൊപ്പംതന്നെ സെവാർഡ് അദ്ദേഹത്തെതിരെ പ്രചാരണം നടത്തുന്നതിനും സമയം കണ്ടെത്തി. ഉദ്ഘാടനത്തിനുശേഷം അധികം താമസിയാതെ സാമ്പത്തിക പ്രതിസന്ധി ഉടലെടുക്കുകയും ന്യൂയോർക്ക് രാഷ്ട്രീയത്തെ നിയന്ത്രിച്ചിരുന്ന റീജൻസിയുടെ നിലനിൽപ്പിനു ഭീഷണി ഉയർത്തുകയും ചെയ്തു. 1836 ലെ ഗവർണർ തെരഞ്ഞെടുപ്പിൽ സീവാർഡ് പങ്കെടുത്തില്ല. എന്നാൽ ഡെമോക്രാറ്റുകളുടെ ജനപ്രീതി ഇടിഞ്ഞതോടെ 1838 ൽ വിജയത്തിലേയ്ക്കുള്ള പാത തിരിച്ചറിഞ്ഞു (തെരഞ്ഞടുപ്പു നടന്നിട്ടു അപ്പോൾ രണ്ട് വർഷമേ ആയിരുന്നുള്ളൂ). മറ്റ് പ്രമുഖ വിഗ്സ് നേതാക്കളും നാമനിർദ്ദേശം ആവശ്യപ്പെട്ടിരുന്നു. 1834-ൽ സീവേഡ് മറ്റ് വിഗ് സ്ഥാനാർത്ഥികളെക്കാൾ മുന്നിലാണെന്ന് കൺവെൻഷനിലെ പ്രതിനിധികളെ ബോധ്യപ്പെടുത്തുന്നതിൽ വീഡ് വിജയം കണ്ടു. നാലാം ബാലറ്റിൽ സീവാർഡ് നാമനിർദ്ദേശം ചെയ്യപ്പെട്ടു. സെവാർഡിന്റെ എതിരാളി വീണ്ടും മാർസിതന്നെ ആയിരുന്നു, സമ്പദ് വ്യവസ്ഥ തെരഞ്ഞെടുപ്പിലെ പ്രധാന വിഷയവുമായിരുന്നു. സാമ്പത്തിക മാന്ദ്യത്തിന്റെ ഉത്തരവാദികൾ ഡെമോക്രാറ്റുകളാണെന്ന് വിഗ്സ് വാദിച്ചു. പ്രധാന ഓഫീസുകളിൽ സ്ഥാനാർഥികൾ വ്യക്തിപരമായി പ്രചാരണം നടത്തുന്നത് അനുചിതമാണെന്നു കരുതിയിരുന്നതിനാൽ, സെവാർഡ് അതിൽ അധികവും വീഡിന്റെ ഉത്തരവാദിത്തത്തിനുവിട്ടു. 400,000 വോട്ടുകൾ കാസ്റ്റു ചെയ്തതിൽനിന്ന് ഏകദേശം പതിനായിരത്തിലേറെ വോട്ടുകളുടെ ഒരു മാർജിനിൽ സെവാർഡ് തിരഞ്ഞെടുക്കപ്പെട്ടു. വിഗ്പാർട്ടിക്ക് ഏറ്റവും പരമപ്രധാനമായിരുന്ന ആ വിജയത്തോടെ  ന്യൂയോർക്ക് സംസ്ഥാനത്തെ റീജൻസിയുടെ  അധികാരസ്ഥാനത്തെ പൂർണ്ണമായി തൂത്തെറിയുന്നതിനും വിഗ് പാർട്ടിക്കു സാധിച്ചു.
ന്യൂയോർക്കിലെ ഗവർണ്ണർ
1839 ജനുവരി 1-ന് ജയാരവം മുഴക്കിയ വിഗ് അംഗങ്ങളുടെ മുമ്പാകെ ന്യൂയോർക്കിലെ ഗവർണറായി വില്യം സെവാർഡ് സത്യപ്രതിജ്ഞ ചെയ്ത് അധികാരമേറ്റെടുത്തു. ആ കാലഘട്ടത്തിൽ, ന്യൂയോർക്ക് ഗവർണറുടെ വാർഷിക സന്ദേശം ഒരു പ്രസിഡന്റേതെന്നതുപോലെ വ്യാപകമായി പ്രസിദ്ധീകരിക്കപ്പെടുകയും ചർച്ച ചെയ്യപ്പെടുകയും ചെയ്തു. "അദ്ദേഹത്തിന്റെ തിളയ്ക്കുന്ന യുവത്വം, ഊർജം, ഉൽക്കർഷേച്ഛ, ശുഭാപ്തിവിശ്വാസം എന്നിവയോടുള്ള പ്രകടനമാണ്"  ഈ സന്ദേശത്തിലൂടെ വെളിവാക്കപ്പെട്ടതെന്ന് സിവാർഡിന്റെ ജീവചരിത്രകാരൻ എഴുതി. അമേരിക്കയുടെ ഇനിയും ചൂഷണം ചെയ്യപ്പെട്ടിട്ടില്ലാത്ത വിഭവങ്ങളെ സെവാർഡ് ശ്രദ്ധാപൂർവ്വം നിരീക്ഷിക്കുകയും ഇവ വേണ്ടരീതിയിൽ പ്രയോജനപ്പെടുത്തുന്നതിന് കുടിയേറ്റം പ്രോത്സാഹിപ്പിക്കേണ്ടതാണെന്നും അദ്ദേഹം പറഞ്ഞു. ന്യൂയോർക്കിന്റെ തീരത്തെത്തുന്നവർക്ക് പൌരത്വവും മതപരമായ സ്വാതന്ത്ര്യവും നൽകണമെന്ന് അദ്ദേഹം ആവശ്യപ്പെട്ടു. അക്കാലത്ത്, ന്യൂ യോർക്ക് നഗരത്തിലെ പൊതുവിദ്യാലയങ്ങൾ പ്രൊട്ടസ്റ്റൻറുകളടെ മേൽനോട്ടത്തിലും വിദ്യാഭ്യാസത്തിനായി കിംഗ് ജയിംസ് ബൈബിൽ ഉൾപ്പെടെയുള്ള പ്രൊട്ടസ്റ്റന്റ് പാഠപുസ്തകങ്ങൾ ഉപയോഗിച്ചുമാണ്  നടത്തിയിരുന്നത്. നിലവിലെ സമ്പ്രദായം കുടിയേറ്റക്കാരുടെ കുട്ടികളുടെ സാക്ഷരതയ്ക്ക് തടസ്സമാകുമെന്നുവിശ്വസിച്ച സെവാർഡ്, അത് മാറ്റാൻ നിയമനിർമ്മാണം നിർദ്ദേശിച്ചിരുന്നു. “വിദ്യാഭ്യാസം, സമ്പന്നനും ദരിദ്രനും, യജമാനനും അടിമയും തമ്മിലുള്ള വിവേചനം ഒഴിവാക്കുന്നു, അത് അജ്ഞതയെ അകറ്റുകയും കുറ്റകൃത്യങ്ങളുടെ വേരറുക്കുകയും ചെയ്യുന്നു” എന്നദ്ദേഹം പറഞ്ഞു. സോർവാർഡിന്റെ നിലപാടുകൾ കുടിയേറ്റക്കാർക്കിടയിൽ ഏറെ പ്രചാരം ലഭിച്ചു, എന്നാൽ ഇത് നാട്ടുകാർക്ക് ഇഷ്ടപ്പെട്ടിരുന്നില്ല. അവരുടെ ഈ എതിർപ്പ് അന്തിമമായി 1860 ലെ റിപ്പബ്ലിക്കൻ പ്രസിഡന്റ് സ്ഥാനാർഥിത്വത്തിന്റെ നാമനിർദ്ദേശം അദ്ദേഹം നേടിയെടുക്കുന്നതിനെ പരാജയപ്പെടുത്താൻ സഹായിക്കുമായിരുന്നു.
ഗീത സെൻ
വിദ്യാഭ്യാസം
ഡൽഹി സ്‌കൂൾ ഓഫ് ഇക്കണോമിക്‌സിൽ നിന്ന് സാമ്പത്തിക ശാസ്ത്രത്തിൽ എംഎ നേടിയ ഗീത സ്റ്റാൻഫോർഡ് യൂണിവേഴ്സിറ്റിയിൽ നിന്ന് സാമ്പത്തിക ശാസ്ത്രത്തിൽ പിഎച്ച്‌ഡിയും കരസ്ഥമാക്കി. യൂണിവേഴ്സിറ്റി ഓഫ് ഈസ്റ്റ് ആംഗ്ലിയ, കരോലിൻസ്ക ഇൻസ്റ്റിറ്റ്യൂട്ട്, ഓപ്പൺ യൂണിവേഴ്സിറ്റി, യൂണിവേഴ്സിറ്റി ഓഫ് സസെക്സ് എന്നിവിടങ്ങളിൽ നിന്ന് അവർ ഓണററി ഡോക്ടറേറ്റ് നേടിയിട്ടുണ്ട്.
വില്ല്യം എച്ച്. സിവാർഡ്
അവലംബം
വർഗ്ഗം:1801-ൽ ജനിച്ചവർ വർഗ്ഗം:1872-ൽ മരിച്ചവർ വർഗ്ഗം:ന്യൂ യോർക്ക് സംസ്ഥാന ഗവർണർമാർ
ഗീത സെൻ
കരിയർ
ലോകബാങ്കിന്റെ എക്‌സ്‌റ്റേണൽ ജെൻഡർ കൺസൾട്ടേറ്റീവ് ഗ്രൂപ്പിന്റെ ആദ്യ ചെയർപേഴ്‌സണും ലിംഗസമത്വത്തെക്കുറിച്ചുള്ള മില്ലേനിയം പദ്ധതിയുടെ ടാസ്‌ക് ഫോഴ്‌സിൽ അംഗവുമായിരുന്നു ഗീത സെൻ.
നിലവിൽ, സെൻ ഹാർവാർഡ് ടിഎച്ച് ചാൻ സ്കൂൾ ഓഫ് പബ്ലിക് ഹെൽത്തിലെ ഗ്ലോബൽ ഹെൽത്ത് ആന്റ് പോപ്പുലേഷന്റെ അഡ്‌ജന്റ് പ്രൊഫസറും ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് ബാംഗ്ലൂരിലെ പ്രൊഫസറുമാണ്. 2020 ൽ അവരെ ഡാൻ ഡേവിഡ് സമ്മാനം നൽകി ആദരിച്ചു.
അവലംബം
വർഗ്ഗം:1948-ൽ ജനിച്ചവർ വർഗ്ഗം:ഇന്ത്യൻ ഫെമിനിസ്റ്റുകൾ വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:ജീവിച്ചിരിക്കുന്ന പ്രമുഖർ
1881
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൺപത്തിയൊന്നാം വർഷമായിരുന്നു 1881
അവലംബം
വർഗ്ഗം:1881
ബ്ളാക്ക് വുമൺ വിത് പിയോണീസ്
ഫ്രാങ്കോ-പ്രഷ്യൻ യുദ്ധം പൊട്ടിപ്പുറപ്പെടുന്നതിന് ഏതാനും മാസങ്ങൾക്ക് മുമ്പ് 1870 വസന്തത്തിന്റെ അവസാനത്തിൽ ഫ്രെഡറിക് ബാസിൽ ചിത്രീകരിച്ച ഒരു ചിത്രമാണ് ബ്ലാക്ക് വുമൺ വിത് പിയോണീസ്. 1918 മുതൽ മോണ്ട്പെല്ലിയറിലെ മ്യൂസി ഫാബ്രെയിലാണ് ഈ ചിത്രം. അതിന്റെ അളവുകൾ 60.3 സെന്റിമീറ്റർ (23.7 ഇഞ്ച്) × 75.2 സെന്റിമീറ്റർ (29.6 ഇഞ്ച്) ആണ്. അദ്ദേഹം ഇത് വരച്ച വർഷത്തിൽ, അതേ മാതൃകയിൽ സമാനമായ മറ്റൊരു ചിത്രം ബാസിൽ സൃഷ്ടിച്ചു. നിലവിൽ ഈ ചിത്രം നാഷണൽ ഗാലറി ഓഫ് ആർട്ട് ശേഖരത്തിൽ കാണപ്പെടുന്നു. രണ്ട് ചിത്രങ്ങളും അദ്ദേഹം മാനെറ്റിന്റെ ആദരാഞ്ജലിയായി സങ്കൽപ്പിച്ചിരിക്കാം. രണ്ട് പെയിന്റിംഗുകളിലും പിയോണികൾ ചിത്രീകരിച്ചിരിക്കുന്നു. എഡ്വാർഡ് മാനെറ്റ് തന്റെ തോട്ടത്തിൽ പിയോണികൾ വളർത്തിരുന്നു. അദ്ദേഹം പിയോണികൾ പതിവായി ചിത്രീകരിച്ചു. തന്റെ ഏറ്റവും പ്രശസ്തമായ ഒരു ചിത്രമായ ഒളിമ്പിയയിൽ മാനെറ്റ് ഒരു കറുത്ത സേവകൻ ചാരിയിരിക്കുന്ന വേശ്യയുടെ സമീപത്തേക്ക് ഒരു പൂച്ചെണ്ട് കൊണ്ടുവരുന്നു. ബാസിലിനായി പോസ് ചെയ്ത മോഡൽ അജ്ഞാതമാണ്, പക്ഷേ തോമസ് എക്കിൻസിന്റെ പെയിന്റിംഗ് ഫീമേൽ മോഡൽ (1867–1869) എന്ന ചിത്രത്തിന് പോസ് ചെയ്ത അതേ മോഡലാണ്. ഈ ചിത്രത്തിൽ യംഗ് വുമൺ വിത്ത് പിയോണീസിൽ കണ്ട അതേ ശിരോവസ്ത്രവും കമ്മലും അവർ ധരിച്ചിരിക്കുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ഇൻസ്ക്രിപ്റ്റ് കീബോർഡ്
ഇന്ത്യൻ ഭാഷകൾ കമ്പ്യൂട്ടറിലേക്ക് ടൈപ്പ് ചെയ്യാനായി ഇന്ത്യൻ സർക്കാർ അംഗീകരിച്ച കീബോർഡ് ഘടനയാണു് ഇൻസ്ക്രിപ്റ്റ് കീബോർഡ് .. ഇന്ത്യൻ ഭാഷകൾക്കുള്ള ടെപ്പ്‌റൈറ്റർ കട്ടകളുടെ വിതാനത്തെ ആധാരമാക്കി സി-ഡാക്ക് ആണിതു് രൂപകൽപന ചെയ്തതു്. . ദേവനാഗരി, ബംഗാളി, ഗുജറാത്തി, ഗുരുമുഖി, കന്നട, മലയാളം, ഒറിയ, തെലുഗ്, തമിഴ് തുടങ്ങിയ 12 ഇന്ത്യൻ ലിപികൾക്കു വേണ്ടി ഇത് ഇന്ന് സജ്ജമാണു്.
അവലംബം
വർഗ്ഗം:ബ്രാഹ്മി ലിപികൾ
ഗാർഡ്നർ കുടുംബം
പതിനെട്ടാം നൂറ്റാണ്ടിനവസാനം വടക്കേ ഇന്ത്യയിൽ ഉടലെടുത്ത ഒരു ആംഗ്ലോ-മുഗൾ സങ്കരകുടുംബമാണ് ഗാർഡ്നർ കുടുംബം. ഉത്തർപ്രദേശിലെ ആഗ്രക്കടുത്തുള്ള ഖാസ്ഗംഗ (കാസ്ഗഞ്ജ്) ആണ് ഈ കുടുംബത്തിന്റെ ആസ്ഥാനമായിരുന്നത്. അമേരിക്കയിൽ ജനിച്ച സൈനികനായിരുന്ന വില്ല്യം ലിനേയസ് ഗാർഡ്നർ, കാംബേയിലെ ഒരു ബീഗത്തെയും അദ്ദേഹത്തിന്റെ പുത്രൻ ജെയിംസ്, മുഗൾ ചക്രവർത്തി ബഹാദൂർഷാ സഫറിന്റെ ബന്ധുവായ മുഖ്താർ ബീഗത്തെയും വിവാഹം കഴിച്ചതിലൂടെ രൂപമെടുത്ത ആംഗ്ലോ-മുഗൾ സങ്കര കുടുംബമാണിത്. ഈ കുടുംബത്തിലെ പാതിയോളം പേർ മുസ്ലീങ്ങളും മറ്റേ പാതി ക്രിസ്ത്യാനികളുമായിരുന്നു. പേർഷ്യനും ഹിന്ദുസ്ഥാനിയുമാണ് ഇവർ സംസാരിച്ചിരുന്നത്.
ഗ്രന്ഥങ്ങൾ
വർഗ്ഗം:ആംഗ്ലോ-മുഗൾ സങ്കരകുടുംബങ്ങൾ
അധ്യാപനത്തിലൂടെയുള്ള പഠനം
അടുത്ത കാലത്തായി ജീൻ പോൾ മാർട്ടിൻ വികസിച്ചെടുത്ത ഒരു പഠന രീതിയാണ് അധ്യാപനത്തിലൂടെയുള്ള പഠനം എന്ന ആശയം.പ്രൊഫഷണൽ വിദ്യാഭ്യാസ സംവിധാനത്തിലാണ് ഈ മേഖല വികസിച്ചുവരുന്നത്.ഈ രീതി പ്രകാരം വിദ്യാർത്ഥി അല്ലെങ്കിൽ പഠിതാവ് പാഠാസൂത്രണം ചെയ്യുകയും ശേഷം മറ്റുള്ളവർക്ക് വേണ്ടി പാഠഭാഗം മുഴുവനായോ ഏതെങ്കിലും ഭാഗങ്ങളായോ പഠിപ്പിക്കുന്നു. സഹപാഠികൾക്കായി എടുക്കുന്ന ഈ ക്ലാസ് ലെക്ചർ രീതിയിലോ പ്രസൻറേഷൻ രീതിയിലോ ആകാം.പഠിതാക്കൾക്ക് അനുകൂലമായ അന്തരീക്ഷമൊരുക്കുന്നതിൽ വളരെയേറെ പ്രാധാന്യം അധ്യാപകന് ഇക്കാര്യത്തിലുണ്ട്.അല്ലാതെ അധ്യാപകനെ മാറ്റി നിറുത്തുകയല്ല.
കൃത്രിമ നാഡി വ്യൂഹത്തിൻറെ നിർമ്മാണം
ക്ലാസ് റൂം ഇടപെടലുകളിൽ നാഡീവ്യൂഹ പ്രവർത്തനങ്ങളെ ഓപ്പറേറ്റ് ചെയ്യുന്നതിലൂടെ തലച്ചോറിൻറെ ഘടനയെ മാറ്റത്തിന് വിധേയമാക്കാൻ മാർട്ടിൻ ശ്രമിച്ചു. താഴെ കൊടുത്തിരിക്കുന്ന പട്ടികയിൽ ഇതിൻറെ ഘട്ടങ്ങൾ വിശദീകരിക്കുന്നു.
{| border="1" cellspacing="0" cellpadding="5" ! style="background-color:#EEDFCC;"
അവലംബം
കൂടുതൽ വിവരങ്ങൾ ഇംഗ്ലീഷ് താളിൽ
വർഗ്ഗം:അധ്യാപനം വർഗ്ഗം:അധ്യാപനരീതികൾ
മുള്ളുമഞ്ഞണാത്തി
6 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് മുള്ളുകടമ്പ് അഥവാ മുള്ളുമഞ്ഞണാത്തി. . 1600 മുതൽ 2400 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ ഈ വൃക്ഷം കാണപ്പെടുന്നു. പശ്ചിമഘട്ടത്തിൽ നീലഗിരിയിലും ആനമലയിലും പഴനിയിലും കാണുന്നു. ഇന്ത്യൻ ബർബറി എന്നറിയപ്പെടുന്ന ഈ ചെടിയുടെ പഴങ്ങൾ പച്ചയ്കോ വേവിച്ചോ തിന്നാൻ കൊള്ളുന്നതാണ്. പലവിധ ഔഷധുഗുണങ്ങളും മുള്ളുമഞ്ഞണാത്തിയ്ക്കുണ്ട്. പൂക്കൾക്ക് നല്ല സുഗന്ധമുണ്ട്. ഏഷ്യയിലെല്ലായിടത്തും കണ്ടുവരുന്നു. തടിയിൽ നിന്നും ഇലകളിൽ നിന്നും ഒരു മഞ്ഞക്കറ ലഭിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഔഷധസസ്യങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ
ചുമാഷൻ ഭാഷകൾ
അവലംബം
വർഗ്ഗം:അമേരിക്കൻ ഐക്യനാടുകളിലെ ഭാഷകൾ വർഗ്ഗം:ഭാഷാകുടുംബങ്ങൾ
ഒലിവിയ വൈൽഡെ
ഒലിവിയ വൈൽഡെ (ജനനം, ഒലിവിയ ജെയ്ൻ കോബ്ബേൺ, ജനനം : മാർച്ച് 10, 1984) ഒരു ഐറിഷ്-അമേരിക്കൻ നടിയും മോഡലും നിർമ്മാതാവും സംവിധായികയും സാമൂഹിക പ്രവർത്തകയും സർവ്വോപരി സമൂഹത്തിലെ പ്രൌഢ വനിതയുമാണ്. 2007 മുതൽ 2012 വരെ സംപ്രേഷണം ചെയ്യപ്പെട്ട "ഹൌസ്" എന്ന മെഡിക്കൽ ഡ്രാമാ ടെലിവിഷൻ പരമ്പരയിലെ ഡോക്ടർ റെമി "തേർട്ടീൻ" ഹാഡ്ലി എന്ന കഥാപാത്രത്തെ അവതരിപ്പിച്ചതിൻറെ പേരിലാണ് അവർ ഏറെ അറിയപ്പെടുന്നത്. ആൽഫാ ഡോഗ് (2007), ട്രോൺ: ലെഗസി (2010), കൌബോയ്സ് ആൻഡ് ഏലിയൻസ് (2011), ബട്ടർ (2011), പീപ്പിൾ ലൈക്ക് അസ് (2012), ഡ്രിങ്കിംഗ് ബഡ്ഡീസ് (2013), ദി ഇൻക്രഡിബിൾ ബർട്ട് വണ്ടർസ്റ്റോൺ (2013), ഹെർ (2013), റഷ് (2013), ദ ലസാറസ് എഫക്ട് (2015), ലൗ ദ് കൂപ്പേഴ്സ് (2015), മെഡോലാൻഡ് (2015) എന്നീ സിനിമകളിലെ വേഷങ്ങളുടെ പേരിലും ഒലിവിയ അറിയപ്പെടുന്നു.
2017 ൽ ബ്രോഡ്വേ തീയേറ്ററിൻറെ "1984" ൽ ജൂലിയ എന്ന കഥാപാത്രത്തെ അവതരിപ്പിച്ചുകൊണ്ട് ഒലിവിയ നാടകരംഗത്തേയ്ക്കും പ്രവേശിച്ചിരുന്നു.
അവലംബം
വർഗ്ഗം:1984-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:അമേരിക്കൻ ടെലിവിഷൻ നടിമാർ
അറ്റ്ലി കുമാർ
തമിഴ് ഭാഷാ ചലച്ചിത്രങ്ങൾ നിർമ്മിക്കുന്ന ഒരു ഇന്ത്യൻ ചലച്ചിത്ര സംവിധായകനാണ് അറ്റ്ലി എന്ന് അറിയപ്പെടുന്ന അറ്റ്ലി കുമാർ. ഫോക്സ് സ്റ്റാർ സ്റ്റുഡിയോ നിർമ്മിച്ച രാജാ റാണി സംവിധാനം ചെയ്ത പേരിലാണ് അറ്റ്ലി കൂടുതൽ അറിയപ്പെടുന്നത്. മികച്ച നവാഗത സംവിധായകനുള്ള വിജയ് അവാർഡിന് ഈ ചിത്രത്തിലൂടെയാണ് അദ്ദേഹം അർഹനായി. എസ്. ശങ്കറിനൊപ്പം എന്തിരൻ (2010), നൻബാൻ (2012) എന്നീ ചിത്രങ്ങളിൽ സഹ സംവിധായകാനായി അദ്ദേഹം പ്രവർത്തിച്ചിട്ടുണ്ട്. സംവിധായകൻ, തിരക്കഥ, എഴുത്തുകാരൻ എന്നീ നിലകളിൽ അദ്ദേഹത്തിന്റെ ചിത്രങ്ങളാണ് വിജയ് അഭിനയിച്ച തെറി (2016), മെർസൽ (2017), ബിഗിൽ (2019).
കരിയർ
സംവിധായകൻ എസ്. ശങ്കറിന് കീഴിൽ എന്തിരൻ (2010) ൽ അസിസ്റ്റന്റ് ഡയറക്ടറായി തന്റെ ചലച്ചിത്ര ജീവിതം ആരംഭിച്ച അദ്ദേഹം ഹിന്ദി ചലച്ചിത്രമായ 3 ഇഡിയറ്റ്സിന്റെ റീമേക്കായ നൻപൻ (2012) എന്ന സിനിമയിൽ അദ്ദേഹത്തോടൊപ്പം തുടർന്നു. 2013 ൽ രാജ റാണി എന്ന ചിത്രത്തിലൂടെ സംവിധായകൻ എന്ന നിലയിൽ അരങ്ങേറ്റം കുറിച്ചു. ഫോക്സ് സ്റ്റാർ സ്റ്റുഡിയോയും എ ആർ മുരുകദോസും ചേർന്നാണ് ഈ തമിഴ് ചിത്രം നിർമ്മിച്ചത്. ആര്യ, ജയ്, നയൻതാര, നസ്രിയ നസീം, സത്യരാജ് എന്നിവർ അഭിനയിച്ച റൊമാന്റിക് കോമഡി ചിത്രമായിരുന്നു ഇത്. രാജാ റാണി നാല് ആഴ്ചയ്ക്കുള്ളിൽ സൌത്ത് ഇന്ത്യൻ ബോക്സ് ഓഫീസിൽ നിന്ന് 500 ദശലക്ഷം കളക്ഷൻ നേടി. മികച്ച നവാഗത സംവിധായകനുള്ള വിജയ് അവാർഡും അദ്ദേഹത്തിന് ലഭിച്ചു. അറ്റ്ലിയുടെ അടുത്ത ചിത്രമായ തെറി 2016 ൽ ഏറ്റവും കൂടുതൽ കളക്ഷൻ നേടിയ രണ്ടാമത്തെ തമിഴ് ചിത്രമായി.
എ ഫോർ ആപ്പിൾ പ്രൊഡക്ഷൻ എന്ന പേരിൽ സ്വന്തമായി ഒരു പ്രൊഡക്ഷൻ ഹൌസ് ആരംഭിച്ച അദ്ദേഹം ഫോക്സ് സ്റ്റാർ സ്റ്റുഡിയോയുമായി സംയുക്തമായി തന്റെ ആദ്യ ചിത്രം നിർമ്മിച്ചു. ജിവ, ശ്രീദിവ്യ, സൂരി എന്നിവർ അഭിനയിച്ചു ഇകെ രാധ രചനയും സംവിധാനവും നിർവ്വഹിച്ച ഹൊറർ കോമഡി ചിത്രമാണ് സാങ്കിലി ബംഗിലി കടവ തോറേ. 2017 ദീപാവലി ദിവസം ആറ്റ്‌ലി സംവിധാനം ചെയ്ത് പുറത്തിറങ്ങിയ രണ്ടാമത്തെ തമിഴ് ചലച്ചിത്രമാണ് മെർസൽ. വിജയ്, നിത്യ മേനോൻ, കാജൽ അഗർവാൾ, സാമന്ത, എസ്. ജെ. സൂര്യ തുടങ്ങിയവർ കേന്ദ്ര കഥാപാത്രങ്ങളെ അവതരിപ്പിച്ച ഈ ചിത്രത്തിന്റെ സംഗീത സംവിധാനം നിർവഹിച്ചത് എ.ആർ. റഹ്മാനാണ്. ഈ ചിത്രത്തിലെ വിജയ്‌യുടെ പ്രകടനം, എ ആർ റഹ്മാന്റെ ശബ്‌ദട്രാക്ക്, ഛായാഗ്രഹണം, സാമൂഹിക സന്ദേശം, സംവിധാനം എന്നിവക്ക് നല്ല വിമർശന പ്രതികരണങ്ങൾ ലഭിച്ചു. ലോകമെമ്പാടും 251 കോടി ഡോളർ (39.5 മില്യൺ ഡോളർ) നേടിയ മെർസൽ തമിഴ് ചിത്രങ്ങളിൽ അഞ്ചാം സ്ഥാനത്തും വിജയുടെ കരിയറിലെ ഏറ്റവും കൂടുതൽ കളക്ഷൻ നേടിയ ചിത്രമായും മാറി. ആറ്റ്ലി രചനയും സംവിധാനവും നിർവഹിച്ച മൂന്നാമത്തെ ചിത്രമാണ് ബിഗിൽ. 2019 ദീപാവലി ദിവസം റിലീസ് ചെയ്ത ഈ ചിത്രം അദ്ദേഹത്തിന്റെ വിജയുമായുള്ള മൂന്നാമത്തെ സഹകരണമാണ്.
2019 ൽ ഏറ്റവും കൂടുതൽ തിരഞ്ഞ ചോദ്യങ്ങളിലൊന്നായിരുന്നു അറ്റ്ലി ഷാരൂഖ് ഖാൻയുമായി ഒരു സിനിമ ചെയ്യുന്നു എന്നത്. അറ്റ്‌ലി സംവിധാനം ചെയ്യുന്ന ബോളിവുഡ് ചിത്രത്തിലാണ് ഖാന് നായകനാകുന്നത്.
സ്വകാര്യ ജീവിതം
പത്ത് വർഷത്തോളം പ്രണയത്തിനുശേഷം കുമാർ നടി കൃഷ്ണ പ്രിയയെ 2014 നവംബർ 9 ന് വിവാഹം കഴിച്ചു.
ബാഹ്യ ലിങ്കുകൾ
വർഗ്ഗം:1986-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ചലച്ചിത്രസംവിധായകർ
മേരി ഡിമ്മിക് ഹാരിസൺ
മേരി ഡിമ്മിക്ക് ഹാരിസൺ (ജീവിതകാലം: ഏപ്രിൽ 30, 1858 – ജനുവരി 5, 1948) അമേരിക്കൻ ഐക്യനാടുകളുടെ ഇരുപത്തിമൂന്നാമത്തെ പ്രസിഡൻറായിരുന്ന ബെഞ്ചമിൻ ഹാരിസണിൻറെ രണ്ടാം പത്നിയായിരുന്നു. അവർ ബെഞ്ചമിൻ ഹാരിസണേക്കാൾ 25 വയസിന് ഇളയതായിരുന്നു. അതുപോലെതന്നെ അദ്ദേഹത്തിൻറെ ആദ്യഭാര്യയുടെ സഹോദരൻറെ മകൾകൂടിയായിരുന്നു.
ജീവിതരേഖ
പെൻസിൽവാനിയയിലെ ഹോണെസ്ഡെയിലിൽ ജനിച്ച മേരി സ്കോട്ട് ലോർഡ്, ഡിലാവെയർ & ഹഡ്സൺ കനാലിൻറെ (പിന്നീട് ഡിലാവെയർ & ഹഡ്സൺ റെയിൽവേ) ചീഫ് എൻജിനീയറായിരുന്ന റസ്സൽ ഫാൺഹാം ലോർഡിൻറെയും അദ്ദേഹത്തിൻറെ പത്നി എലിസബത്ത് മെയ്ഹ്യൂ സ്കോട്ടിൻറെും മകളായിരുന്നു.
1881 ഒക്ടോബർ 22 ൻ അവർ പെൻസിൽവാനിയയിലെ ഒരു അറ്റോർണി ജനറലിൻറെ പുത്രനായ വാൾട്ടർ എർക്കിനെ ഡിമ്മിക്കിനെ (ജൂലൈ 4, 1856 – ജനുവരി 14, 1882) വിവാഹം കഴിച്ചു. അവരുടെ വിവാഹം കഴിഞ്ഞ് 3 മാസം കഴിഞ്ഞപ്പോൾ വാൾട്ടർ എർക്ക് മരണമടഞ്ഞു. അക്കാലത്ത് മേരി ഡിമ്മിക്കിന് 23 വയസായിരുന്നു പ്രായം. ബെഞ്ചമിൻ ഹാരിസണിൻറെ പത്നിയായിരുന്ന കരോലിൻ ഹാരിസണിൻറെ സഹോദരപുത്രിയായിരുന്ന മേരി ഡിമ്മിക്ക് വൈറ്റ്ഹൌസിലേയ്ക്കു താമസം മാറ്റുകയും പ്രഥമവനിതയുടെ അസിസ്റ്റൻഡായി ചുമതലയേറ്റെടുക്കുകയും ചെയ്തു. 1892 ൽ മിസ്സിസ് ഹാരിസണിൻറെ മരണത്തിനു ശേഷം മുൻപ്രസിഡൻറും മിസിസ് ഡിമ്മിക്കും പ്രണയത്തിലാകുകയും 1895 ൽ വിവാഹനിശ്ചയം നടത്തുകയും ചെയ്തു.
1896 ഏപ്രിൽ 6 ന് 37 ആമത്തെ വയസിൽ ന്യൂയോർക്ക് നഗരത്തിലെ സെൻറ് തോമസ് പ്രൊട്ടസ്റ്റൻറ് എപ്പിസ്കോപ്പൽ പള്ളിയിൽവച്ച് അവർ 62 വയസുകാരനായ മുൻപ്രസിഡൻറിനെ വിവാഹം കഴിച്ചു. ഹാരിസണിൻറെ ആദ്യവിവാഹത്തിലെ മുതിർന്ന കുട്ടികൾ ഈ വാർത്തകേട്ട് ചകിതരാവുകയും വിവാഹചടങ്ങുകളിൽനിന്ന് ഒഴിഞ്ഞു നിൽക്കുകയും ചെയ്തിരുന്നു. ഹാരിസണിൻറെ ഭരണത്തിൽ വൈസ് പ്രസിഡൻറായിരുന്ന ലെവി പി. മോർട്ടനും അനേകം കാബിനറ്റ് അംഗങ്ങളും, മുൻ നേവി സെക്രട്ടറിയായിരുന്ന ബെഞ്ചമിന് എഫ്. ട്രാസിയും അതിഥികളായി പങ്കെടുത്തിരുന്നു. ദമ്പതികൾ ഇന്ത്യനാപോളിസിൽ താമസം ആരംഭിക്കുകുയം ചെയ്തു. ഈ ദമ്പതിമാർക്ക് എലിസബത്ത് (ഹാരിസൺ) വാക്കർ (1897–1955) എന്ന പേരിൽ ഇന്ത്യാനാപോളിസിൽവച്ച് ഒരു മകളുണ്ടായിരുന്നു. ഇവർ പിന്നീട് ഒരു അഭിഭാഷകയായിത്തീർന്നു.
1948 ജനുവരി 5 ന് ന്യൂയോർക്ക് നഗരത്തിൽ വച്ച് ആസ്‌തമ ബാധിച്ചിതിൻറെ ഫലമായി അവർ മരണമടയുകയും ഇന്ത്യാനയിലെ ഇന്ത്യനാപോളിസിലുള്ള ക്രൌൺ ഹിൽ സെമിത്തേരിയിൽ മറവു ചെയ്യുകയും ചെയ്തു.
പൂന്താനം ദിനം
മലയാള സാഹിത്യത്തിനു പ്രധാന സംഭാവനകൾ നൽകിയ ഭക്ത കവി പൂന്താനത്തിന്റെ സ്മരണ നിലനിർത്തുന്നതിനായി കുംഭമാസത്തിലെ അശ്വതി നാളിൽ പൂന്താനം ദിനമായി ആചരിച്ചു വരുന്നു. എ.ഡി. 1547-നും 1640-നും മധ്യേ വള്ളുവനാട്ടിൽ ജീവിച്ചിരുന്ന പൂന്താനം ഒരു സംസ്കൃത ഭാഷാ പണ്ഡിതനും ഗുരുവായൂരപ്പന്റെ പരമഭക്തനുമായിരുന്നു. ഇദ്ദേഹത്തെ പ്രശസ്തനാക്കിയ കൃതിയാണ് ജ്ഞാനപ്പാന. ഈ കൃതിയിലെ സൂചനയനുസരിച്ച് ഗുരുവായൂർ ക്ഷേത്ര ദേവസ്വമാണ് പൂന്താനം ദിനം ആചരിക്കുന്നത്. ഈ ദിവസം ജ്ഞാനപ്പാന പുരസ്കാര വിതരണം, കുട്ടികൾക്കായി ജ്ഞാനപ്പാന ആലാപന മത്സരം, സാംസ്കാരികോത്സവം എന്നിവ നടത്തിവരുന്നു.
അവലംബം
വർഗ്ഗം:കേരളത്തിലെ_വിശേഷദിനങ്ങൾ
ശ്വാസനാളം
ശ്വാസനാളം എന്നും അറിയപ്പെടുന്ന ട്രക്കിയ, ലാറിങ്സ് അല്ലെങ്കിൽ ശബ്ദ നാളത്തെ ശ്വാസകോശത്തിന്റെ ബ്രോങ്കിയുമായി ബന്ധിപ്പിക്കുന്ന ഒരു തരുണാസ്ഥി നിർമ്മിത ട്യൂബാണ്. വായു കടന്നുപോകാൻ അനുവദിക്കുന്ന ഇത് ശ്വാസകോശങ്ങളുള്ള മിക്കവാറും എല്ലാ വായു ശ്വസിക്കുന്ന മൃഗങ്ങളിലും ഉണ്ട്. ലാറിങ്സിൽ നിന്നും താഴേക്ക് വരുന്ന ട്രക്കിയ ഇടയ്ക്ക്വെച്ച് രണ്തായി വിഭജിച്ച് രണ്ട് പ്രാഥമിക ബ്രോങ്കികളിലേക്ക് വ്യാപിക്കുന്നു. മുകൾഭാഗത്ത് ക്രിക്കോയിഡ് തരുണാസ്ഥി അതിനെ ശ്വാസനാളവുമായി ബന്ധിപ്പിക്കുന്നു. കുതിരലാടാകൃതിയിലുള്ള നിരവധി വളയങ്ങളാൽ ട്രക്കിയ രൂപം കൊള്ളുന്നു. ഭക്ഷണം വിഴുങ്ങുമ്പോൾ എപ്പിഗ്ലോട്ടിസ് ശ്വാസനാളത്തിലേക്കുള്ള ദ്വാരം അടയ്ക്കുന്നു.
ഘടന
കണ്ണി=//upload.wikimedia.org/wikipedia/commons/thumb/4/4c/Blausen_0865_TracheaAnatomy.png/240px-Blausen_0865_TracheaAnatomy.png|വലത്ത്‌|ലഘുചിത്രം|257x257ബിന്ദു മുതിർന്നവരുടെ ശ്വാസനാളത്തിന്റെ അകത്തെ വ്യാസം ഏകദേശം 1.5 to 2 cm വരെയാണ്. നീളം 10 to 11 cm വരെയാണ്; ഇത് പുരുഷന്മാരിൽ സ്ത്രീകളേക്കാൾ വലുതാണ്. ശ്വാസനാളം ലാറിങ്സ്ഇൻറെ ക്രിക്കോയിഡ് തരുണാസ്ഥിയുടെ താഴത്തെ അറ്റത്ത് ആറാമത്തെ സെർവിക്കൽ വെർട്ടെബ്രയുടെ (C6) ഭാഗത്ത് നിന്നും ആരംഭിച്ച്, നാലാമത്തെ തൊറാസിക് വെർട്ടെബ്രയുടെ (T4) തലത്തിൽ, ഇടതും വലതുമായി രണ്ടായി പിരിയുന്ന കരീനയിൽ അവസാനിക്കുന്നു. ശ്വസിക്കുമ്പോൾ അതിന്റെ സ്ഥാനം മാറിയേക്കാം. ശ്വാസനാളത്തിന് ചുറ്റും ഹൈലിൻ കാർട്ടിലേജിൻറെ 16-20 വളയങ്ങൾ ഉണ്ട്; ഈ 'വളയങ്ങൾ' മുതിർന്നവരിൽ 4 മില്ലിമീറ്റർ ഉയരമുള്ളതും അപൂർണ്ണവും സി ആകൃതിയിലുള്ളതുമാണ്. ലിഗമെന്റുകൾ വളയങ്ങളെ ബന്ധിപ്പിക്കുന്നു. ശ്വാസനാളത്തിന്റെ പേശി അപൂർണ്ണമായ വളയങ്ങളുടെ അറ്റങ്ങൾ ബന്ധിപ്പിക്കുന്നു. ഹൈലിൻ തരുണാസ്ഥിക്ക് ചുറ്റുമുള്ള ബന്ധിത ടിഷ്യുവിന്റെ ഏറ്റവും പുറം പാളിയായ അഡ്വെൻറ്റിഷ്യ, ചലനത്തോടൊപ്പം വളയാനും നീട്ടാനുമുള്ള ശ്വാസനാളത്തിന്റെ കഴിവിന് കാരണമാകുന്നു.
ശ്വാസനാളം ഒരു മധ്യരേഖാ ഘടനയാണെങ്കിലും, അയോർട്ടിക് ആർച്ച് വഴി അതിനെ വലതുവശത്തേക്ക് മാറ്റാൻ കഴിയും.
വികസനം
ജീവിതത്തിന്റെ ആദ്യ വർഷത്തിൽ ശ്വാസനാളത്തിന്റെ വ്യാസം 4 മില്ലീമീറ്ററിൽ കൂടുതല് ഉണ്ടാവാറില്ല, കുട്ടിക്കാലം കഴിയുമ്പോഴേക്കും അതിന്റെ വ്യാസം ഏകദേശം 2 സെന്റിമീറ്ററായി വികസിക്കുന്നു. മുതിർന്നവരെ അപേക്ഷിച്ച് കുട്ടികളിൽ ശ്വാസനാളം കൂടുതൽ വൃത്താകൃതിയിലുള്ളതും ലംബവുമാണ്, കൂടാതെ വലുപ്പത്തിൽ കൂടുതൽ വ്യത്യാസപ്പെട്ടിരിക്കുന്നു.
പ്രവര്ത്തനം
ശ്വാസകോശത്തിന്റെ ആൽവിയോളിയിലേക്കോ പുറത്തേക്കോ വായു കടന്നുപോകുന്നതിനുള്ള ഒരു ചാലകമായി പ്രവർത്തിക്കുന്ന റെസ്പിരേറ്ററി ട്രീയുടെ ഒരു ഭാഗമാണ് ശ്വാസനാളം. ഇത് ശരീരത്തിലേക്ക് ഓക്സിജൻ കൈമാറുകയും കാർബൺ ഡൈ ഓക്സൈഡ് നീക്കം ചെയ്യുകയും ചെയ്യുന്നു.
മനുഷ്യരെ അപായപ്പെടുത്താൻ
ശ്വാസനാളം തകർക്കുന്നത് മറ്റൊരു മനുഷ്യനെ താൽക്കാലികമായോ ശാശ്വതമായോ തളർത്തുന്നതിനുള്ള ഒരു പൊതു തന്ത്രമാണ്, ഇത് ലോകമെമ്പാടുമുള്ള സൈനിക, ആയോധനകല, പോലീസ് സേനകളിൽ പഠിപ്പിക്കപ്പെടുന്നു.
വീക്കവും അണുബാധയും
ശ്വാസനാളത്തിന്റെ വീക്കം ട്രക്കിയൈറ്റിസ് എന്നറിയപ്പെടുന്നു. ഇത് സാധാരണയായി വൈറൽ അണുബാധകൾ മൂലമാണ് ഉണ്ടാകുന്നത്, ബാക്റ്റീരിയൽ അണുബാധ കുട്ടികളിൽ ആണ് കൂടുതലും സംഭവിക്കുന്നത്. ഏറ്റവും സാധാരണയായി സംഭവിക്കുന്ന, ശ്വാസനാളത്തിന്റെ മറ്റ് ഭാഗങ്ങളായ ബ്രോങ്കൈ, ലാറിങ്സ് എന്നിവയെക്കൂടി ബാധിക്കുന്ന അനുബാധ ക്രോപ്പ് എന്നറിയപ്പെടുന്നു, എന്നിരുന്നാലും, ബാക്ടീരിയ അണുബാധകൾ ശ്വാസനാളത്തെ മാത്രമായും ബാധിച്ചേക്കാം. ക്രോപ്പിന് കാരണമാകുന്ന വൈറസുകൾ സാധാരണയായി പാരൈൻഫ്ലുവൻസ വൈറസുകൾ 1-3 ആണ്, ഇൻഫ്ലുവൻസ വൈറസുകൾ എ, ബി എന്നിവയും ക്രോപ്പിന് കാരണമാകുന്നു, ഇത് സാധാരണയായി കൂടുതൽ ഗുരുതരമായ അണുബാധകൾ ഉണ്ടാക്കുന്നു; ബാക്‌ടീരിയകൾ ക്രോപ്പിന് കാരണമായേക്കാം, അതിൽ സ്റ്റാഫൈലോകോക്കസ് ഓറിയസ്, ഹീമോഫിലസ് ഇൻഫ്ലുവൻസ, സ്ട്രെപ്റ്റോകോക്കസ് ന്യുമോണിയ, മൊറാക്സെല്ല കാറ്ററാലിസ് എന്നിവ ഉൾപ്പെടുന്നു. ശ്വാസനാളത്തിലെ ബാക്ടീരിയ അണുബാധയ്ക്ക് കാരണങ്ങൾ സാധാരണയായി സ്റ്റാഫൈലോകോക്കസ് ഓറിയസ്, സ്ട്രെപ്റ്റോകോക്കസ് ന്യുമോണിയ എന്നിവയാണ്. ആശുപത്രിയിൽ കഴിയുന്ന രോഗികളിൽ, ട്രക്കിയൈറ്റിസിന് കാരണമായേക്കാവുന്ന അധിക ബാക്ടീരിയകൾ എസ്ഷെറിച്ചിയ കോളി, ക്ലെബ്സിയെല്ല ന്യൂമോണിയ, സ്യൂഡോമോണസ് എരുഗിനോസ എന്നിവയാണ്.
ട്രക്കിയൈറ്റിസ് ബാധിച്ച ഒരു വ്യക്തിക്ക് ചുമ, തൊണ്ടവേദന, അല്ലെങ്കിൽ മൂക്കൊലിപ്പ് പോലുള്ള കോറിസൽ ലക്ഷണങ്ങൾ എന്നിവ ആരംഭിക്കാം. പനികൾ വികസിക്കുകയും രോഗം ബാധിച്ച കുട്ടിക്ക് ശ്വസിക്കാൻ ബുദ്ധിമുട്ടും സെപ്‌സിസും ഉണ്ടാകുകയും ചെയ്യാം. ശ്വാസനാളത്തിന്റെ വീക്കം ശ്വാസനാളം ഇടുങ്ങിയതാക്കുകയും സ്ട്രൈഡോർ എന്ന പരുക്കൻ ശ്വാസോച്ഛ്വാസം ഉണ്ടാക്കുകയും അല്ലെങ്കിൽ പൂർണ്ണമായ തടസ്സം ഉണ്ടാക്കുകയും ചെയ്യും. നിർഭാഗ്യവശാൽ, ബാക്ടീരിയൽ ട്രക്കിയൈറ്റിസ് ബാധിച്ച 80% ആളുകൾക്ക് മെക്കാനിക്കൽ വെന്റിലേഷൻ ആവശ്യമായി വരാം. അത്തരം സാഹചര്യങ്ങളിൽ ചികിത്സയിൽ സാധാരണയായി ആൻറിബയോട്ടിക്കുകൾ ഉൾപ്പെടുന്നു.
ഇൻട്യൂബേഷൻ
ശ്വാസനാളത്തിൽ ഒരു ട്യൂബ് ഘടിപ്പിക്കുന്നതിനെ ട്രക്കിയൽ ഇൻട്യൂബേഷൻ എന്ന് വിളിക്കുന്നു. മയക്കുമ്പോൾ ഒരു വ്യക്തിക്ക് ആവശ്യത്തിന് ഓക്സിജൻ ലഭിക്കുന്നുണ്ടെന്ന് ഉറപ്പാക്കാൻ, ശസ്ത്രക്രിയയ്ക്കിടെ ഈ നടപടിക്രമം സാധാരണയായി നടത്തുന്നു. വായുപ്രവാഹം, ഓക്‌സിജനേഷൻ, മറ്റ് നിരവധി അളവുകൾ എന്നിവ നിരീക്ഷിക്കുന്ന ഒരു യന്ത്രവുമായി കത്തീറ്റർ ബന്ധിപ്പിച്ചിരിക്കുന്നു. ശസ്ത്രക്രിയയ്ക്കിടെ അനസ്തെറ്റിസ്റ്റിന്റെ ഉത്തരവാദിത്തങ്ങളിൽ ഒന്നാണിത്.
അടിയന്തിരാവസ്ഥയിൽ, അല്ലെങ്കിൽ ശ്വാസനാള ഇൻട്യൂബേഷൻ അസാദ്ധ്യമായി കണക്കാക്കുമ്പോൾ, വായുസഞ്ചാരത്തിനായി ഒരു ട്യൂബ് തിരുകാൻ പലപ്പോഴും ഒരു ട്രാക്കിയോടമി നടത്താറുണ്ട്. ഒരു ട്രക്കിയോടോമി വഴി തുറക്കുന്ന വ്യവസ്ഥയെ ട്രാക്കിയോസ്റ്റമി എന്ന് വിളിക്കുന്നു. അടിയന്തിര സാഹചര്യത്തിൽ ചെയ്യാറുള്ള മറ്റൊരു നടപടിക്രമം ക്രയോതൈറോട്ടമി ആണ്.
ജന്മനായുള്ള വൈകല്യങ്ങൾ
കണ്ണി=//upload.wikimedia.org/wikipedia/commons/thumb/5/5f/Tracheal_diverticulum.png/220px-Tracheal_diverticulum.png|ലഘുചിത്രം| ആക്സിയൽ സിടി ഇമേജിംഗിൽ കാണുന്നത് പോലെ ട്രാഷൽ ഡൈവർട്ടികുലം ശ്വാസനാളം പൂർണമായി വികസിക്കുന്നതിൽ പരാജയപ്പെടുന്ന ഒരു അപൂർവമായ ജനന വൈകല്യമാണ് ട്രാക്കിയൽ അജെനെസിസ്. ചിലപ്പോൾ ശസ്ത്രക്രിയാ ഇടപെടൽ വിജയിച്ചിട്ടുണ്ടെങ്കിലും വൈകല്യം സാധാരണയായി മരണകാരകമാണ്.
രേണുക (ഗായിക)
മലയാള സിനിമയിലെ ഒരു പിന്നണി ഗായികയാണ് രേണുക. 1958 ലെ ലില്ലി എന്ന ചിത്രത്തിലെ ‘'കന്യാമറീയമേ’' എന്ന ഗാനം ആലപിച്ചുകൊണ്ടാണ് രേണുക മലയാള സംഗീതലോകത്ത് പ്രവേശിച്ചത്. ആദ്യഗാനത്തിൽ തന്നെ ശാന്താ പി. നായർ, കുമരേശൻ എന്നിവർക്കൊപ്പമാണ് പാടിയത്. കുട്ടികൾക്കു വേണ്ടി വളരെയധികം പാട്ടുകൾ പാടിയതിൽ, ഭാര്യ എന്ന സിനിമയിലെ പഞ്ചാര പാലു മിഠായി എന്ന ഗാനം പ്രശസ്തമാണ്.
അവലംബം
വർഗ്ഗം:മലയാളചലച്ചിത്രപിന്നണിഗായകർ‎
ശ്വാസനാളം
ജന്മനായുള്ള വൈകല്യങ്ങൾ
മൗനിയർ-കുൻ സിൻഡ്രോം അസാധാരണമാംവിധം വലുതായ ശ്വാസനാളമുള്ള ഒരു അപൂർവ ജനന വൈകല്യമാണ്, ഇലാസ്റ്റിക് നാരുകളുടെ അഭാവം, മിനുസമാർന്ന പേശിയുടെ കനംകുറയുക, ആവർത്തിച്ചുള്ള ശ്വാസകോശ അണുബാധകൾ ഉണ്ടാകാനുള്ള പ്രവണത എന്നിവ ഇതിന്റെ സവിശേഷതയാണ്.
മാറ്റിസ്ഥാപിക്കൽ
2008 മുതൽ, ഓപ്പറേഷനുകൾ പരീക്ഷണാടിസ്ഥാനത്തിൽ ശ്വാസനാളങ്ങളെ സ്റ്റെം സെല്ലുകളിൽ നിന്നോ സിന്തറ്റിക് നിർമ്മിതി ഉപയോഗിച്ചോ മാറ്റിസ്ഥാപിക്കുന്നതിൽ വിജയിച്ചിട്ടുണ്ട്, എന്നിരുന്നാലും ഇത് പരീക്ഷണാത്മകമായി കണക്കാക്കപ്പെടുന്നു, നിലവിൽ ഇതിനായുള്ള സ്റ്റാൻഡേർഡ് രീതികളൊന്നുമില്ല. മാറ്റിസ്ഥാപിച്ച ശ്വാസനാളത്തിലേക്ക് മതിയായ രക്ത വിതരണം ഉറപ്പാക്കുന്നതിലെ ബുദ്ധിമുട്ടുകൾ മാറ്റിസ്ഥാപിക്കുന്നതിനുള്ള ഒരു പ്രധാന വെല്ലുവിളിയായി കണക്കാക്കപ്പെടുന്നു. കൂടാതെ, ടിഷ്യു പുനരുജ്ജീവനത്തെ ഉത്തേജിപ്പിക്കുന്നതിനുള്ള ഒരു മാർഗമായി അസ്ഥിമജ്ജയിൽ നിന്ന് എടുത്ത സ്റ്റെം സെല്ലുകൾ ശ്വാസനാളത്തിൽ സ്ഥാപിക്കുന്നതിനെ പിന്തുണയ്ക്കുന്ന തെളിവുകളൊന്നും കണ്ടെത്തിയിട്ടില്ല, അത്തരമൊരു രീതി ഇപ്പോഴും സാങ്കൽപ്പികമായി തുടരുന്നു.
2021 ജനുവരിയിൽ ന്യൂയോർക്കിലെ മൗണ്ട് സിനായ് ഹോസ്പിറ്റലിലെ ശസ്ത്രക്രിയാ വിദഗ്ധർ ആദ്യത്തെ സമ്പൂർണ്ണ ശ്വാസനാളം മാറ്റിവയ്ക്കൽ നടത്തി. 18 മണിക്കൂർ ദൈർഘ്യമുള്ള നടപടിക്രമത്തിൽ ഒരു ദാതാവിൽ നിന്ന് ശ്വാസനാളം ശേഖരിച്ച് രോഗിയിൽ വച്ചുപിടിപ്പിക്കുക, നിരവധി സിരകളെയും ധമനികളെയും ബന്ധിപ്പിച്ച് അവയവത്തിന് ആവശ്യമായ രക്തയോട്ടം നൽകൽ എന്നിവ ഉൾപ്പെടുന്നു.
അവലംബം
വർഗ്ഗം:ശ്വസനേന്ദ്രിയവ്യൂഹം വർഗ്ഗം:മനുഷ്യ ശിരസ്സും കഴുത്തും വർഗ്ഗം:ആർത്രോപോഡകളുടെ ശരീരശാസ്ത്രം
എം.കെ. വെള്ളോടി
ഹൈദരാബാദ് സംസ്ഥാനത്തിൽ  നിസാമിന്റെ  പതനത്തിനുശേഷം ഇന്ത്യൻ സർക്കാർ ഹൈദരാബാദ് സംസ്ഥാനത്ത്  നിയമിച്ച മുഖ്യമന്ത്രി ആയിരുന്നു മുള്ളത്ത് കടിങ്ങി വെള്ളോടി സിഐഇ, ഐസിഎസ് (1896-1987)  എന്ന '''എം.കെ. വെള്ളോടി'''.
ഇന്ത്യൻ സിവിൽ സർവീസിൽ അംഗമായിരുന്ന അദ്ദേഹം, ബ്രിട്ടീഷ് ഭരണകാലത്ത് വ്യവസായ, സിവിൽ സപ്ലൈസ് വകുപ്പിൽ ടെക്സ്റ്റൈൽ കമ്മീഷണറും എക്സ്-ഒഫീഷ്യോ ജോയിന്റ് സെക്രട്ടറിയുമായിരുന്നു. 1944 -ലെ ജന്മദിന ഓണേഴ്സ് പട്ടികയിൽ അദ്ദേഹത്തെ ഇന്ത്യൻ സാമ്രാജ്യത്തിന്റെ (CIE) ഒരു കമ്പാനിയനായി നിയമിച്ചു. അദ്ദേഹം ഇന്ത്യൻ ഗവൺമെന്റിലെ ഒരു സീനിയർ സിവിൽ സർവീസ് പ്രതിനിധി ആയിരുന്നു. 1957 മുതൽ 1958 വരെ കാബിനറ്റ് സെക്രട്ടറിയായും ആസൂത്രണ കമ്മീഷന്റെ സെക്രട്ടറിയായും അദ്ദേഹം സേവനമനുഷ്ഠിച്ചു.
ആദ്യകാല ജീവിതം
കോഴിക്കോട്ടെ സാമൂതിരിയായ കെസി മാനവേദൻ രാജാവിന്റെ നാലാമത്തെ മകനാണ് വെള്ളോടി. മദ്രാസിലെ പ്രസിഡൻസി കോളേജിലാണ് അദ്ദേഹം വിദ്യാഭ്യാസം നേടിയത്. 1921 ഡിസംബറിൽ അദ്ദേഹം ഇന്ത്യൻ സിവിൽ സർവീസിൽ ചേർന്നു. 1921-1944 വരെ അദ്ദേഹം വിവിധ ജൂനിയർ സ്ഥാനങ്ങൾ വഹിച്ചു. 1944-ൽ വ്യവസായ, സിവിൽ സപ്ലൈസ് വകുപ്പിൽ ടെക്സ്റ്റൈൽ കമ്മീഷണറായും എക്സ്-ഒഫീഷ്യോ ജോയിന്റ് സെക്രട്ടറിയായും 1945 വരെ നിയമിതനായി.
1947 ഏപ്രിൽ-ആഗസ്റ്റ് മുതൽ അദ്ദേഹം ലണ്ടനിലെ ഇന്ത്യൻ ഹൈക്കമ്മീഷണറായി പ്രവർത്തിച്ചു, അവിടെ സ്വാതന്ത്ര്യ ആഘോഷങ്ങൾക്ക് മേൽനോട്ടം വഹിച്ചു. 1947 ൽ ഇറക്കുമതി -കയറ്റുമതി കൺട്രോളർ പദവി ഏറ്റെടുക്കാൻ അദ്ദേഹം ഡൽഹിയിൽ തിരിച്ചെത്തി.
മുഖ്യമന്ത്രി (1950-52)
ഹൈദരാബാദ് സംസ്ഥാനത്തിന്റെ നിയുക്ത മുഖ്യമന്ത്രിയെന്ന നിലയിൽ, മദ്രാസ് സംസ്ഥാനത്തെയും ബോംബെ സംസ്ഥാനത്തെയും ഉദ്യോഗസ്ഥരുടെ സഹായത്തോടെ അദ്ദേഹം സംസ്ഥാനം ഭരിച്ചു.
നയതന്ത്രജ്ഞൻ
1947 ഏപ്രിൽ-ആഗസ്റ്റ് മുതൽ അദ്ദേഹം ലണ്ടനിലെ ഇന്ത്യൻ ഹൈക്കമ്മീഷണറായി പ്രവർത്തിച്ചു. 20 ജൂൺ 1958 മുതൽ 1961 ഡിസംബർ 6 വരെ അദ്ദേഹം ബേണിലെ ഇന്ത്യൻ അംബാസഡറായിരുന്നു.
അവലംബം
വർഗ്ഗം:1987-ൽ മരിച്ചവർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:1896-ൽ ജനിച്ചവർ
പാലാ സി.കെ. രാമചന്ദ്രൻ
കേരളത്തിലെ ഒരു കർണ്ണാടകസംഗീതജ്ഞനാണ് '''പാലാ സി.കെ. രാമചന്ദ്രൻ'''. 2009-ൽ കേരള സംഗീതനാടക അക്കാദമിയുടെ വിശിഷ്ടാംഗത്വം ഇദ്ദേഹത്തിനു ലഭിച്ചു. ശെമ്മാങ്കുടി ശ്രീനിവാസ അയ്യരുടെ ശിഷ്യനാണ് രാമചന്ദ്രൻ. തിരുവനന്തപുരം സ്വാതിതിരുനാൾ സംഗീതകോളേജിൽ യേശുദാസിന്റെ സഹപാഠിയായിരുന്നു. പാലാ ഇടമറ്റം സ്വദേശിയാണ് ഇദ്ദേഹം.
അവലംബം
വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:പാലായിൽ നിന്നുള്ള വ്യക്തികൾ
സ്വകാര്യ സർവകലാശാല
സർക്കാർ നിയന്ത്രണമില്ലാതെ പ്രവർത്തിക്കുന്ന സർവകലാശാലകളാണ് സ്വകാര്യ സർവകലാശാലകൾ എന്ന് പൊതുവെ വിളിക്കുന്നത്. ഭരണകൂടം നേരിട്ട് നിയന്ത്രിക്കുന്നില്ലെങ്കിലും tax breaks, public student loans, ഗ്രാൻറുകൾ തുടങ്ങിയവ ഇവക്ക് ലഭിക്കാറുണ്ട്. ഓരോ പ്രദേശങ്ങൾക്കും അനുസരിച്ച് സർക്കാറുകളുടെ നിയമങ്ങൾ ഇവക്കും ബാധകമാകാറുണ്ട്. അധിക സ്വകാര്യ സർവകലാശാലകളും ലാഭച്ഛയില്ലാത്ത ഓർഗനൈസേഷനുകളാണ്. 2015 ജൂൺ 30 വരെയുള്ള കണക്ക് പ്രകാരം ഇന്ത്യയിൽ 216 സ്വകാര്യ സർവകലാശാലകളാണുള്ളത്. . 22 സംസ്ഥാനങ്ങളിലായി 222 സ്വകാര്യ സർവകലാശാലകളാണുള്ളതെന്നും അഭിപ്രായമുണ്ട്. കേരളം, തമിഴ്നാട്, ആന്ധ്രപ്രദേശ്, തെലങ്കാന, ഗോവ, ബിഹാർ, ജമ്മു-കശ്മീർ എന്നിവയാണ് സ്വകാര്യ സർവകലാശാലകൾ നിലവിലില്ലാത്ത പ്രധാന സംസ്ഥാനങ്ങൾ. രാജ്യത്ത് ആകെയുള്ള സംസ്ഥാന സർവകലാശാലകളുടെ എണ്ണത്തിൽ മൂന്നിൽരണ്ട് ഭാഗത്തിലും അധികം വരുന്നതാണ് സ്വകാര്യ സർവകലാശാലകളുടെ എണ്ണമെന്നും കരുതപ്പെടുന്നു.
ഇന്ത്യ
2015 ജൂൺ 30 വരെയുള്ള കണക്ക് പ്രകാരം രാജ്യത്ത് 216 സ്വകാര്യ സർവകലാശാലകളാണുള്ളത്.
ഇന്ത്യയിലെ സ്വകാര്യസർവകലാശാലകളുടെ പട്ടിക
ഈജിപ്ത്
ഈജിപ്തിൽ നിരവധി സ്വകാര്യസർവകലാശാലകളുണ്ട്. Canadian International College.
ഘാന
ഘാന അതിൻറെ പുതിയ യുഗത്തിലേക്ക് പ്രവേശിക്കും മുന്പ് വളരെ കുറച്ച് സ്വകാര്യ സർവകലാശാലകളാണ് ഉണ്ടായിരുന്നത്. രാജ്യത്ത് സുസ്ഥിരമായ ഒരു ഭരണകൂടവും സമാധാനവും സ്ഥാപിക്കപ്പെട്ടതോടുകൂടിയാണ് സ്വകാര്യ സർവകലാശാലകളുടെയും കോളേജുകളുടെയും എണ്ണം വർദ്ദിച്ചത്.ഏതാണ്ട് എല്ല സ്വകാര്യ സർവകലാശാലകളും ഉദ്ദേശം സമാനമായ അക്കാദമിക വിഷയങ്ങളായ ബിസിനസ് അഡ്മിനിസ്ട്രേഷൻ, മാനവവിഭവ ശേഷി വികസനം, അക്കൗണ്ടിംഗ്, വിവരസാങ്കേതിക വിദ്യ തുടങ്ങിയ വിഷയളാണ് പഠിപ്പിക്കുന്നത്.ഇവിടത്തെ പ്രധാന യൂണിവേഴ്സിറ്റികളാണ് അഷേഷി, റീജെൻറ്, വാലിവ്യൂ, ഘാന ടെലികോം തുടങ്ങിയവ.
ലിബിയ
ഉന്നത വിദ്യഭ്യാസ വകുപ്പിൻറെ അംഗീകാരമുള്ള നിരവധി സ്വകാര്യ സർവകലാശാലകൾ ലിബിയയിലുണ്ട്.അവ താഴെ പറയുന്നു.
നൈജീരിയ
̈* എഡോ സ്റ്റേറ്റിലെ ഒക്കാഡയിൽ സ്ഥിതി ചെയ്യുന്ന Igbinedion University
അവലംബം
വർഗ്ഗം:സ്വകാര്യസർവകലാശാലകൾ വർഗ്ഗം:ഉന്നത വിദ്യാഭ്യാസം
ഗീത ചന്ദ്രൻ
ജീവിതരേഖ
1974ൽ ഭരതനാട്യത്തിൽ അരങ്ങേറ്റം നടത്തി. നിരവധി ചലച്ചിത്രങ്ങളിൽ നൃത്തസംവിധായികയായിരുന്നു. നാട്യ വൃക്ഷ എന്ന പേരിലുള്ള നൃത്ത വിദ്യാഭ്യസ സ്ഥാപനം സ്ഥാപിച്ചു. 2016ൽ നാട്യവൃക്ഷയുടെ 50-ാം വർഷം ആഘോഷിച്ചിരുന്നു. നിരവധി പുസ്തകങ്ങൾ രചിച്ചിട്ടുണ്ട്. ഇന്ത്യൻ എക്സ്പ്രസിൽ നൃത്തവുമായി ബന്ധപ്പെട്ട ലേഖനങ്ങൾ എഴുതിയിട്ടുണ്ട്.
പുറം കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:നർത്തകർ വർഗ്ഗം:ഭരതനാട്യം
നീൾവരയൻ തവിടൻ
ഒരു രോമപാദ ചിത്രശലഭമാണ്  ‌നീൾവരയൻ തവിടൻ (Long-brand Bushbrown). Mycalesis visala എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
കേരളം ,ആന്ധ്രാപ്രദേശ്‌   അരുണാചൽ പ്രദേശ്‌,ആസാം,കർണ്ണാടക,മഹാരാഷ്ട്ര,സിക്കിം  എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ജനുവരി,മാർച്ച്,മെയ് ,ആഗസ്റ്റ്‌,ഒക്ടോബർ,നവംബർ മാസങ്ങളിലാണ് ഇവയെ കണ്ടുവരുന്നത്
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ
കാൾസ്ബാദ് ഗുഹകൾ ദേശീയോദ്യാനം
അവലംബം
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
പഞ്ചാബ് സിവിൽ സെക്രട്ടേറിയേറ്റ് മന്ദിരം
പാകിസ്താനിലെ പഞ്ചാബ് പ്രവിശ്യയുടെ ഭരണകേന്ദ്രമാണ് ലാഹോറിലെ അനാർക്കലി പ്രദേശത്ത് നിലനിൽക്കുന്ന പഞ്ചാബ് സിവിൽ സെക്രട്ടേറിയേറ്റ്. സിഖ് ചക്രവർത്തി രഞ്ജിത് സിങ്ങിന്റെ സൈന്യത്തിലെ വിദേശപടയാളിയായിരുന്ന ജീൻ ബാപ്റ്റിസ്റ്റ് വെഞ്ചുറ പണികഴിപ്പിച്ച ഈ കെട്ടിടം ആദ്യകാലത്ത് വെഞ്ചുറ ഹൗസ് എന്നായിരുന്നു അറിയപ്പെട്ടിരുന്നത്. അനാർക്കലി ശവകുടീരത്തിനോട് ചേർന്ന് പണിതതായതിനാൽ അനാർക്കലി ഹൗസ് എന്ന പേരിലും അറിയപ്പെട്ടിരുന്നു. മുൻപ് ഇവിടെ നിലനിന്നിരുന്ന ഒരു മുഗൾ കൊട്ടാരത്തിന്റെ അവശിഷ്ടങ്ങൾക്കു മുകളിലാണ് യൂറോപ്യൻ പേർഷ്യൻ ശൈലികൾ സമന്വയിപ്പിച്ചുകൊണ്ട് വെഞ്ചുറ ഈ കെട്ടിടം പണിതത്. ബ്രിട്ടീഷ് ഭരണകാലത്ത്, 1846 മുതൽ ഇത് ബ്രിട്ടീഷ് റെസിഡണ്ടിന്റെ കാര്യാലയവും വസതിയുമായി മാറി. 1849-ൽ പഞ്ചാബ് ഭരണബോർഡിന്റെ ആസ്ഥാനമായി. 1871 മുതൽ പഞ്ചാബ് സർക്കാറിന്റെ സെക്രട്ടറിയേറ്റായി. ഇപ്പോഴും ഇത് പഞ്ചാബ് ചീഫ് സെക്രട്ടറിയുടെ കാര്യാലയമാണ്.
രഞ്ജിത് സിങ്ങിന്റെ ഭരണകാലത്ത്, വെഞ്ചുറക്കുപുറമേ, ഷോൺ ഫ്രാൻസ്വ അല്ലാഡ് എന്ന സിഖ് സേനയിലെ മറ്റൊരു ഫ്രഞ്ചുകാരനായിരുന്ന സേനാനായകനും ഈ കെട്ടിടം താമസത്തിനുപയോഗിച്ചിരുന്നു. ഈ കെട്ടിടം പണിതത് 1845-ലാണെന്നാണ് 1916-ലെ പഞ്ചാബ് ഗസറ്റീർ അഭിപ്രായപ്പെടുന്നത്. എന്നാൽ 1917-ൽ ഇവിടെ സ്ഥാപിച്ചിട്ടുള്ള ഒരു ഫലകം അനുസരിച്ച് വെഞ്ചുറ ഇത് പണിതീർത്ത് കുറേ വർഷങ്ങളോളം ഇവിടെ താമസിക്കുകയും ചെയ്തിരുന്നു. 1831-ൽ ഇവിടെയെത്തിയ വിദേശസഞ്ചാരി ജാക്ക് മോണ്ടിന്റെ വിവരണത്തിൽ അപ്പോളിവിടെ വെഞ്ചുറയും അല്ലാഡും താമസിക്കുകയായിരുന്നുവെന്നാണ്. ഈ വസതി യഥാർത്ഥത്തിൽ രഞ്ജിത് സിങ്ങിന്റെ മൂത്തപുത്രനായ ഖഡക് സിങ്ങിനു വേണ്ടി പണികഴിപ്പിച്ചതാണെന്നും അഭിപ്രായമുണ്ട്. 1846-ൽ ബ്രിട്ടീഷ് റെസിഡന്റായെത്തിയ ഹെൻറി ലോറൻസ് ഈ കെട്ടിടത്തിൽ കൂട്ടിച്ചേർക്കലുകൾ വരുത്തിയിരുന്നു. ഈ കെട്ടിടവും ഇതിനോടടുത്തുള്ള അനാർക്കലി ശവകുടീരവും, പഞ്ചാബിലെ ബ്രിട്ടീഷ് ഭരണത്തിന്റെ കേന്ദ്രമായിരുന്നു. ഇതിനോടടുത്തായി നിരവധി പട്ടാളബാരക്കുകളും മറ്റുമായി അനാർക്കലി ജില്ലയിൽ നിരവധി ബ്രിട്ടീഷ് കെട്ടിടങ്ങൾ നിർമ്മിക്കപ്പെട്ടു.
പുറത്തേക്കുള്ള കണ്ണികൾ
വർഗ്ഗം:പാകിസ്താനിലെ ചരിത്രസ്മാരകങ്ങൾ
സിരി പശു
ഭൂട്ടാനിൽ നിന്ന് ഉത്ഭവിക്കുന്ന കന്നുകാലികളുടെ ഇനമാണ് സിരി, കന്നുകാലികളുടെ സെബു കുടുംബത്തിൽ പെട്ടവയാണ്.ചെറിയ വലിപ്പത്തിലുള്ള ഡ്രാഫ്റ്റ് പർപ്പസ് ഇനമാണ് സിരി. ഈ ഇനത്തെ “ട്രാഹം” എന്നും വിളിക്കുന്നു അവർ ഇപ്പോൾ സിക്കിമിന്റെയും ഡാർജിലിംഗിന്റെയും പശ്ചിമബംഗാളിന്റെ വിവിധ ഭാഗങ്ങളിലാണ് ഇവ അധികം കാണുന്നത്..
ഈയിനം കറുപ്പ് അല്ലെങ്കിൽ തവിട്ട് നിറമാണ്, പക്ഷേ പൂർണ്ണമായും കറുത്ത അല്ലെങ്കിൽ തവിട്ട് നിറമുള്ള മൃഗങ്ങളും ലഭ്യമാണ്. മുടി സെർവിക്കോ-തോറാസിക് തരമാണ്. കൊമ്പുകൾ ഇടത്തരം വലിപ്പമുള്ളതും പുറത്തേക്ക് വളഞ്ഞതും മൂർച്ചയുള്ളതും കൂർത്തതുമായ നുറുങ്ങുകൾ ഉപയോഗിച്ച് മുന്നോട്ട്, ചെറുതായി മുകളിലേക്ക്. മലയോര വനത്തിന്റെ കുത്തനെയുള്ള ചരിവിൽ മൃഗങ്ങൾക്ക് മേയാൻ കഴിയും. തുറന്ന വീടുകളിൽ കുന്നുകളുടെ ചരിവിലാണ് മൃഗങ്ങളെ പാർപ്പിച്ചിരിക്കുന്നത്. പ്രധാനമായും മലയോര പ്രദേശത്ത് കരട് ആവശ്യത്തിനായി പുരുഷന്മാരെ വളർത്തുന്നു, ചിലപ്പോൾ അവ കരട് ശക്തിയുടെ ഏക ഉറവിടമാണ്.
പാലുല്പാദനം
പാലുല്പാദനത്തിൽ വളരെ പിന്നിലാണ് സിനി ഇനം. ഒരു കറവകാൾത്ത് 425 ലിറ്റർ ആണ് ശരീരശി ഉത്പാദനം. അതായത് ഒരുദിവസം 1.5ലി പാലിൽ കൊഴുപ്പിന്റെ അളവും വളരെ കുറവാണ്. കൊഴുപ്പ് ശതമാനം 2.8 മുതൽ 5.5 ശതമാനം വരെ വ്യത്യാസപ്പെടുന്നു
സ്വഭാവഗുണങ്ങൾ
അവ പലപ്പോഴും കറുപ്പും വെളുപ്പും അല്ലെങ്കിൽ എല്ലാം കറുപ്പ് നിറമായിരിക്കും. സിരിക്ക് സാധാരണയായി വർഷം മുഴുവനും നീളമുള്ള മുടിയുള്ള കട്ടിയുള്ള കോട്ട് ഉണ്ട്. മറ്റ് കന്നുകാലികളുമായി താരതമ്യപ്പെടുത്തുമ്പോൾ ഇവ സാധാരണയായി വലുതാണ്. മുറിച്ചില്ലെങ്കിൽ മൂർച്ചയുള്ളതും നീളമുള്ളതുമായ കൊമ്പുകളുണ്ട്. മറ്റ് സെബു ഇനങ്ങളുമായി താരതമ്യപ്പെടുത്തുമ്പോൾ ഹമ്പിന്റെ സ്ഥാനം അല്പം മുന്നിലാണ്. ശക്തമായ കാലുകളും കാലുകളും കന്നുകാലികളെ ഉഴുതുമറിക്കാൻ ഉപയോഗപ്രദമാക്കുന്നു.
കാളക്ക് 425 കിലോയോളം ഭാരവും പശുവിനു 350കിലൊ ഭാരവും ഉണ്ടാകും.
നീളമുള്ളതും ശക്തവുമായ കാലുകൾ കാരണം കന്നുകാലികൾക്ക് പർവതങ്ങളിൽ നന്നായി നിലനിൽക്കാൻ കഴിയും. ഏറ്റവും ശക്തിയുള്ള തദ്ദേശീയ ഇനങ്ങളിൽ ഒന്നായതിനാൽ കാളകൾ വളരെ വിലപ്പെട്ടതാണ്.
പരാമർശങ്ങൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:ഇന്ത്യൻ കന്നുകാലിയിനങ്ങൾ
സെൻസർ
സ്വന്തം പരിതഃസ്ഥിതിയിലെ സംഭവങ്ങളോ മാറ്റങ്ങളോ കണ്ടെത്തുകയും വിവരങ്ങൾ കമ്പ്യൂട്ടർ പ്രോസസർ പോലെയുളള ഇലക്ട്രോണിക ഉപകരണങ്ങളിലേക്ക് അയയ്ക്കുകയും ചെയ്യുന്ന ഘടകമോ ഉപവ്യൂഹമോ ആണ‌് സെൻസ൪ അഥവാ സംവേദിനി എന്നറിയപ്പെടുന്നത്. സംവേദിനികളെ എല്ലായ്പ്പോഴും മറ്റ് ഇലക്ട്രോണിക ഉപകരണങ്ങളോടൊപ്പമാണ് ഉപയോഗിക്കാറുളളത്.
സ്പ൪ശ സംവേദക പൊന്തിക്കൽ ബട്ടണുകൾ (സ്പ൪ശീയ സംവേദിനി https://en.wikipedia.org/wiki/Tactile_sensor) ചുവട്ടിൽ സ്പ൪ശിക്കുമ്പോൾ മങ്ങുകയും തെളിയുകയും ചെയ്യുന്ന വിളക്കുകൾ എന്നിവയൊക്കെപ്പോലെ സംവേദിനികളുടെ അംസഖ്യം ഉപയോഗങ്ങൾ നമ്മളറിയാതെ തന്നെ നമ്മുടെ ദൈനംദിന ജീവിതത്തിലൂടെ കടന്നുപോകുന്നു.
സൂക്ഷ്മയന്ത്രസംവിധാനങ്ങളുടെയും എളുപ്പത്തിൽ ഉപയോഗിക്കാൻ കഴിയുന്ന മൈക്രോകണ്ട്രോളറുകളുടെയും വേദിക പുരോഗമിച്ചതോടുകൂടി സംവേദിനികളുടെ ഉപയോഗം പരമ്പരാഗതരീതിയിലുളള താപനില, മ൪ദ്ദം ‌അല്ലെങ്കിൽ ഒഴുക്ക് എന്നിവയുടെ അളക്കലിനപ്പുറം വികാസം പ്രാപിച്ചു. അതിനുദാഹരണമാണ് MARG സെൻസറുകൾ. കൂടാതെ പൊട്ടെൻഷ്യോമീറ്ററുകൾ, ബലസംവേദന പ്രതിരോധങ്ങൾ എന്നിവ പോലുളള അനലോഗ് സംവേദിനികളും ഇന്ന് ധാരാളമായി ഉപയോഗിക്കപ്പെടുന്നു. ഉൽപ്പാദനയന്ത്രങ്ങൾ, വിമാനങ്ങൾ, വ്യോമഗതാഗതം, കാറുകൾ, മരുന്ന്, റോബോട്ടിക്‌സ് എന്നിവയും നമ്മുടെ ദൈനംദിന ജീവിതത്തിന്റെ മറ്റു പല വശങ്ങളും ഇവയുടെ പ്രയോഗങ്ങളിൽപെടുന്നു.
ഇൻപുട്ട് അളവ് അളക്കുമ്പോൾ സെൻസറിന്റെ ഔട്ട്‌പുട്ട് എത്രമാത്രം മാറുന്നുവെന്ന് ഒരു സെൻസറിന്റെ സംവേദനക്ഷമത സൂചിപ്പിക്കുന്നു. ഉദാഹരണത്തിന്, താപനില 1 സെന്റിഗ്രേഡിലേക്ക് മാറുമ്പോൾ ഒരു തെർമോമീറ്ററിലെ മെർക്കുറി 1 സെന്റിമീറ്റർ ചലിച്ചാൽ, സംവേദനക്ഷമത 1 സെന്റിമീറ്റർ / ° C ആണ് (ഇത് അടിസ്ഥാനപരമായി ഒരു രേഖീയ സ്വഭാവം അനുമാനിക്കുന്ന ചരിവ് Dy / Dx ആണ്). ചില സെൻസറുകൾ അവ അളക്കുന്നതിനെ ബാധിക്കും; ഉദാഹരണത്തിന്, ഒരു ചൂടുള്ള ഒരു കപ്പ് ദ്രാവകത്തിൽ റൂം താപനില തെർമോമീറ്റർ ദ്രാവകത്തെ തണുപ്പിക്കുമ്പോൾ അതേ ദ്രാവകം തന്നെ തെർമോമീറ്റർ ചൂടാക്കുകയും ചെയ്യുന്നു. സെൻസറുകൾ സാധാരണയായി രൂപകൽപ്പന ചെയ്തിരിക്കുന്നത് അളക്കുന്നതിൽ ചെറിയ സ്വാധീനം ചെലുത്താനാണ്; സെൻസർ ചെറുതാക്കുന്നത് പലപ്പോഴും ഇത് മെച്ചപ്പെടുത്തുകയും മറ്റ് ഗുണങ്ങൾ അവതരിപ്പിക്കുകയും ചെയ്യാം.
സാങ്കേതിക പുരോഗതി മൂലം മെംമ്സ്(MEMS) സാങ്കേതികവിദ്യ ഉപയോഗിച്ച് മൈക്രോസെൻസറുകളായി മൈക്രോസ്കോപ്പിക് സ്കെയിലിൽ കൂടുതൽ സെൻസറുകൾ നിർമ്മിക്കാൻ അനുവദിക്കുന്നു. മിക്ക കേസുകളിലും, മൈക്രോസെൻസർ മാക്രോസ്കോപ്പിക് സമീപനങ്ങളുമായി താരതമ്യപ്പെടുത്തുമ്പോൾ വളരെ വേഗത്തിൽ അളക്കാനുള്ള സമയവും ഉയർന്ന സംവേദനക്ഷമതയും കൈവരിക്കുന്നു. ഇന്നത്തെ ലോകത്ത് ദ്രുതവും താങ്ങാവുന്നതും വിശ്വസനീയവുമായ വിവരങ്ങൾക്കായുള്ള വർദ്ധിച്ചുവരുന്ന ആവശ്യം കാരണം, ഡിസ്പോസിബിൾ സെൻസറുകൾ - കുറഞ്ഞ ചെലവും എളുപ്പവുമായ ഹ്രസ്വകാല നിരീക്ഷണത്തിനോ സിംഗിൾ - ഷോട്ട് അളവുകൾക്കോ ഉപകരണങ്ങൾ ഉപയോഗിക്കുന്നതിന് അടുത്തിടെ വർദ്ധിച്ചുവരുന്ന പ്രാധാന്യം നേടി. ഈ ക്ലാസ് സെൻസറുകൾ ഉപയോഗിച്ച്, പുനർവിചിന്തനത്തിന്റെ ആവശ്യമില്ലാതെ, മലിനീകരണത്തെക്കുറിച്ച് വേവലാതിപ്പെടാതെ ആർക്കും എവിടെ നിന്നും ഏത് സമയത്തും നിർണായക വിശകലന വിവരങ്ങൾ ലഭിക്കും.
അളക്കൽ പിശകുകളുടെ വർഗ്ഗീകരണം
ഒരു നല്ല സെൻസർ ഇനിപ്പറയുന്ന നിയമങ്ങൾ അനുസരിക്കുന്നു മിക്ക സെൻസറുകൾക്കും ഒരു ലീനിയർ ട്രാൻസ്ഫർ ഫംഗ്ഷൻ ഉണ്ട്. ഔട്ട്‌പുട്ട് സിഗ്നലും മെഷേർഡ് പ്രോപെർട്ടിയും തമ്മിലുള്ള അനുപാതമായി സംവേദനക്ഷമതയെ നിർവചിക്കുന്നു. ഉദാഹരണത്തിന്, ഒരു സെൻസർ താപനില അളക്കുകയും വോൾട്ടേജ് ഔട്ട്പുട്ടാണെങ്കിൽ, സംവേദനക്ഷമത [V / K] യൂണിറ്റുകൾ സ്ഥിരമായിരിക്കും. ട്രാൻസ്ഫർ ഫംഗ്ഷന്റെ സ്ലോപ്പാണ് സംവേദനക്ഷമത. സെൻസറിന്റെ വൈദ്യുത ഔട്ട്‌പുട്ട് (ഉദാഹരണത്തിന് വി) അളന്ന യൂണിറ്റുകളിലേക്ക് പരിവർത്തനം ചെയ്യുന്നതിന് (ഉദാഹരണത്തിന് കെ) വൈദ്യുത ഔട്ട്‌പുട്ടിനെ ചരിവ് കൊണ്ട് ഹരിക്കേണ്ടതുണ്ട് (അല്ലെങ്കിൽ അതിന്റെ പരസ്പര ഗുണിതം). കൂടാതെ, ഒരു ഓഫ്‌സെറ്റ് പതിവായി ചേർക്കുകയോ കുറയ്ക്കുകയോ ചെയ്യുന്നു. ഉദാഹരണത്തിന്, 0 V ഔട്ട്‌പുട്ട് −40 C ഇൻപുട്ടിന് തുല്യമാണെങ്കിൽ −40 ഔട്ട്‌പുട്ടിലേക്ക് ചേർക്കണം.
ഒരു അനലോഗ് സെൻസർ സിഗ്നൽ പ്രോസസ്സ് ചെയ്യുന്നതിനോ അല്ലെങ്കിൽ ഡിജിറ്റൽ ഉപകരണങ്ങളിൽ ഉപയോഗിക്കുന്നതിനോ, അനലോഗ്-ടു-ഡിജിറ്റൽ കൺവെർട്ടർ ഉപയോഗിച്ച് ഇത് ഡിജിറ്റൽ സിഗ്നലിലേക്ക് പരിവർത്തനം ചെയ്യേണ്ടതുണ്ട്.
സെൻസർ വ്യതിയാനങ്ങൾ
അനുയോജ്യമായ ട്രാൻസ്ഫർ ഫംഗ്ഷൻ ആവർത്തിക്കാൻ സെൻസറുകൾക്ക് കഴിയാത്തതിനാൽ, സെൻസർ കൃത്യതയെ പരിമിതപ്പെടുത്തുന്ന നിരവധി തരം വ്യതിയാനങ്ങൾ സംഭവിക്കാം:
കീറോൺ പൊള്ളാർഡ്
ഒരു വെസ്റ്റിൻഡീസ് ക്രിക്കറ്റ് താരമാണ് കീറോൺ പൊള്ളാർഡ് (ജനനം: 12 മെയ് 1987).
ജനനം
1987 മെയ് 12ന് ട്രിനിഡാഡ് ടുബാഗോയിൽ ജനിച്ചു.